
Ufo-vidner oplever en 
metallisk smag i munden 


Dybt begravet i den store mængde af 
ufo-litteratur findes nogle få mindre 
og specielle detaljer. Disse kan være 
vigtige, selv om de stort set er blevet 
totalt overset. De indeholder udtalel¬ 
ser fra vidner, der oplevede en mærke¬ 
lig metalsmag under og efter nær¬ 
observationer af ufoer. 

Landing med bivirkninger 


Den 23. oktober 1977 havde 17 vidner 
i Canada en oplevelse med fem objek¬ 
ter. Interessant var det, at en ejen¬ 
domsmægler var så tæt på som ca. 250 
meter fra ét af objekterne, der var 
landet på et tomt område på en bygge¬ 
plads. 

I et stykke tid efter hændelsen smag¬ 
te alt, hvad han spiste, ens, og han 
havde en smag af kobber eller metal i 
munden. Objekterne fløj bort over 
nogle elledninger, som lyste op. Se¬ 
nere fandt man ud af, at ejendoms¬ 
mæglerens bil og en stor metal-flag¬ 
stang i området var magnetiseret. 

En del sager antyder, at der er et 
elektrisk eller magnetisk felt forbun¬ 
det med disse ufo-oplevelser, og at 
disse felter kan være årsagen til den 
beskrevne fornemmelse af metalsmag. 

Noget, der peger i samme retning, 
kendes fra en oplevelse, som en kvinde 
havde. Hun fik fjernet noget overflø¬ 
digt hår fra sin kind. Behandlingen 
bestod i, at hun fik fæstnet en elektrode 
til hårroden, mens hun holdt den 
modsatte elektrode i hånden. Kvinden 
beskrev bagefter en metallisk smag, 
som var kraftigere, jo tættere elek¬ 
troden kom hendes mund. Hun fortalte, 
at det var ligesom at spise stanniol, og 
at smagen først forsvandt ca. fem mi¬ 
nutter efter, at behandlingen var ophørt. 

Kunsten at fjerne hår! 


I et forsøg på at analysere ufo-oplevel¬ 
ser med metalsmag må vi begynde 
med noget kendt. Fjernelse af hår med 
en varig virkning kaldes „elektrologi**. 
Det er en gren inden for den elek¬ 
trokemiske proces, der kaldes elektro¬ 
lyse (som betyder: sønderdeling af 


kemiske forbindelser ved hjælp af 
elektronisk strøm gennem væsker. 
Dvs. hvis man leder en elektrisk strøm 
gennem en ledende væske, sætter man 
gang i nogle kemiske processer, der 
ellers ikke opstår). 

Grundlæggende er der to processer, 
der anvendes hver for sig eller som en 
kombination. Den ene arbejder med 
jævnstrøm, og den anden benytter 
vekselstrøm med en meget høj fre¬ 
kvens. I praksis stikkes en lille nål 
(den negative elektrode) ned i den 
hårsæk, der skal ødelægges, mens pa¬ 
tienten holder en fugtig cylinderfor¬ 
met svamp, der tjener som anode, i 
hånden. En svag strøm, der passerer 
gennem patienten, frembringer et an¬ 
tal ioner tæt ved hårroden. Disse let 
ætsende ioner angriber vævet omkring 
roden og forhindrer, at håret kommer 
frem igen. Det er i forbindelse med 
denne slags behandlinger, at den 
metalliske smag opstår. Der er ikke 
registreret andre bivirkninger ved be¬ 
handlingsformen. 

Yderligere detaljer er kommet fra 
en autoriseret „elektrolysist**, Ma¬ 
rianne Zehntner, fra Belmont i Cali¬ 
fornien. Hun har erfaret, at smagen 
ikke blev bemærket af folk med gebis 
og af patienter, der ikke havde plom¬ 
ber eller guldfyldninger. Smagen fo¬ 
rekom kun, når der blev brugt jævn¬ 
strøm, men den var mest fremtræ¬ 
dende ved „efterbehandlingen**, som 
skal træne porerne op. Det gøres med 
en lille roterende, ledende cylinder, 
der er dækket af et eller flere lag gaze. 
Cylinderen føres forsigtigt hen over 
huden, mens den afgiver en svag 
jævnstrøm. 

Ufologen James McCampbell gen¬ 
nemgik en sådan behandling med vi¬ 
denskabelig nysgerrighed og bange 
anelser. Han oplevede fornemmelsen 
af apparatet, der blev ført over kin¬ 
derne, læberne, hagen og specielt på 
kæberne. Smagen var svær at beskrive, 
og ordet „metallisk** synes at være 
utilstrækkeligt. Der var en prikkende 
fornemmelse og en mærkelig bitter 
smag. Intensiteten blev forøget, når 
strømstyrken blev sat op. 


Videnskabelige data 


Historisk set blev fænomenet første 
gang opdaget af fysikeren Sulzer, der 
oplevede smagen, da han placerede to 
forskellige metaller, der rørte hinan¬ 
den, på tungen. (Fysikelever genken¬ 
der her det primitive batteri, hvor tun¬ 
gen leder strømmen). Fænomenet blev 
glemt, men genopdaget af den ita¬ 
lienske fysiker Allessandro Volta i 
1792. Han brugte også udtrykket me¬ 
tallisk. 

De efterfølgende studier af emnet 
har vist, at reaktionen er meget for¬ 
skellig fra person til person, men 
grænsen for, hvornår påvirkninger kan 
smages, er ens - nemlig 100 micro- 
ampere. Fælles er det også, at følelsen 
bliver stærkere, efterhånden som 
strømstyrken stiger. Der er ikke givet 
nogen tilfredsstillende forklaring på 
smagen, men den er tilsyneladende en 
kombination af elektricitet direkte på 
smagscellerne og den normale kemi¬ 
ske effekt som følge af elektrolysen. 

Kraftige påvirkninger fra et ufo 


Den 14. december 1975 kl. 21. OOledte 
tre jægere efter en forsvunden jagt¬ 
hund, da de fik øje på et halvkug¬ 
leformet objekt. Det var otte meter 
højt og havde fem „ben“, som var 
mellem fire og fem meter lange. Ob¬ 
jektet udsendte et klart blå-hvidt lys, 
mens det svævede over en elledning. 

Da vidnerne var omkring 250 meter 
fra objektet, fløj det bort. Under ob¬ 
servationen, der varede en halv time, 
virkede deres medbragte radioer ikke, 
og de hørte en summende lyd (lyd fra 
elledningeme?/red.) Der hang en 
mærkelig lugt i luften, og de „havde en 
underlig metallisk smag i munden.** 

Konklusion 


Mange tilfælde peger i retning af, at 
der er et sammensat elektromagnetisk 
felt omkring ufoer, og at dette består af 
hurtigt pulserende mikrobølger i for¬ 
bindelse med et langsomt pulserende 
magnetfelt. Dertil kommer, at de 

Kort nyt 


Illustrationen vi¬ 
ser Jordens og 
asteroidens 
(1990MU) for¬ 
skelligartede ba¬ 
ner om Solen. 
(Tegning: Ole 
Henningsen) 



TYCHO BRAHE 
PLANETARIUM 


fortsat fra side 3 

kendte parametre af „metallisk smag“ 
inden for fysiologi bliver set i sam¬ 
menhæng med bieffekter fra elektri¬ 
ske behandlinger og erfaringer fra 
nogle ufo-vidner, der fortæller om 
metallisk smag. 

I den kendte behandling optræder 
effekten kun ved påvirkning af direkte 
strøm, og videnskabelige undersøgel¬ 
ser viser, at smagen ikke opstår ved 
høje frekvenser. Derfor må ufo-vid¬ 
nerne have været udsat for et magne¬ 
tisk felt, der fik strøm til at opstå i 
deres kroppe, da disse fungerede som 
„antenner". 

Der arbejdes stadig på at skaffe me¬ 
re præcise oplysninger om denne teori 
bl.a. ved at beregne de betingelser, der 
skal være til stede, for at et magnetisk 
felt kan frembringe en målelig strøm. 

Ufo-vidner, der fortæller om en 
mærkelig metallisk smag i munden, 
kan altså have været udsat for pulse¬ 
rende, magnetiske felter, som produ¬ 
cerer et velkendt fænomen. ■ 


Vil en ny asteroide 
ramme Jorden? 


I august 1990 bragte flere udenland¬ 
ske aviser en meddelelse om, at et 
flere hundrede meter langt himmelle¬ 
geme med en fart på 180.000 km/t var 
på vej mod Jorden. Sammenstødet 
skulle ifølge meddelelsen finde sted 
inden for de næste to år. 

Et nedslag af denne størrelsesorden 
vil umiddelbart udløse store jordskælv 
og flodbølger. Der vil formentlig også 
blive tale om en enorm støvsky i at¬ 
mosfæren. Solen formørkes, og tem¬ 
peraturenvil falde. Dette vil betyde en 
katastrofe for livet på Jorden. 

Det omtalte himmellegeme er en 
asteroide - en småplanet - i bane om 
Solen. Asteroiden blev fundet af 
astronomen Robert McNaught på fo¬ 



tograf iske optagelser. Med baggrund i 
seks iagttagelser mellem den 24. juni 
og 26. juli 1990 blev der udregnet en 
mere nøjagtig bane for asteroiden, der 
fik navnet 1990MU. 

Oplysningerne om den forestående 
kollision med Jorden skulle angiveligt 
stamme f ra den australske astronom 
dr. Duncan Olsson-Steel fra universi¬ 
tetet i Adelaide. 

Henvendelser fra tyske amatør¬ 
astronomer har dog af sløret, at der var 
tale om overfortolkninger i medierne 
af baneberegningeme. Nye tyske be¬ 
regninger på asteroidens baneele¬ 
menter viser da også, at der er en mu¬ 
lighed for et sammenstød med Jorden 
i løbet af de næste 10 millioner år. 

Inden for de næste to år vil asteroiden 
igen blive synlig fra Jorden. Den 4. 
april 1992 vil den være 73,7 millioner 
km borte. Og den 1. juni 1994 vil den 
igen være „tæt" på jorden - denne gang 
kun 17 millioner km væk. 

Det ser altså ud til, at endnu en 
katastrofemelding er jordet! ■ 

Ole Henningsen 


Jorden 


1990MU 


Nyt fra Tycho Brahe Planetarium 


I oktober 1990 indviede man et inter¬ 
essant kikkertinstrument på taget af 
Tycho Brahe Planetarium. Ved hjælp 
af denne kikkert - en såkaldt heliostat 
- er det nu muligt for publikum i 
Tycho-salen at se direkte billeder af 
Solen og dens overflade og impone¬ 
rende farvespektrum. Heliostaten er 
den første af sin art i Danmark. Den er 
konstrueret hos firmaet GEMO- 
Consult i Hørsholm med Mogens Bech 
som hovedmand bag projektet. 

Den 26. februar 1991 blev plane¬ 
tariets ny ep lanetmaskine afsløret. Den 
er en nøje rekonstruktion af Ole Rø¬ 
mers oprindelige planet-maskine fra 
1680. Rekonstruktionen er foretaget 
af konservator Søren Andersen og fi¬ 
nansieret af en donation på 1,5 mio. 


kr. fra VELUX-fonden. Samme dag 
blev dyrlæge og amatørastronom Per 
Damell hædret med Tycho Brahe 
Medaljen, som gives til en person, der 
har gjort sig særlig bemærket ved på 
en forståelig og folkelig måde at for¬ 
midle vort videnskabelige kendskab 
til universet. Medaljen er tidligere 
uddelt til Henry Nørgaard og Jens 
Jørgen Kjærgaard. 

Den 4. april overværede gæst nr. 
1.000.000 en forestilling i planetariet. 
Jubilæumsgæsten var skoleelev Mette 
Hegner, 15 år. 

Information om forestillingerne i 
planetariet fås på tlf. 33 13 13 13 -tryk 
#40# 

Kim Møller Hansen 


UFOer 
på video 

Europas største samling af videoer om 
UFOer er nu til salg f ra den tyske ufo¬ 
organisation CENAP. Det drejer sig 
især om dokumentarprogrammer (altså 
ikke spillefilm) fra Brasilien, USA, 
England, Japan og Spanien. SUFOIs 
medlemmer kan købe i alt 5 stk. E-240 
VHS videokassetter med 20 timers 
ufo-udsendelser til en samlet pris af 
500 DM. 

Bestilling foretages ved at indsætte 
beløbet på Ludwigshafener Postgiro¬ 
konto nr. 790 82-673, Tyskland, eller 
ved at sende beløbet i rekommanderet 
brev (evt. i bankcheck trukket på et 
tysk pengeinstitut) til: Werner Walter, 
Eisenacher Weg 16, D-6800 Mann- 
heim-31, Tyskland. 

Et lille lysglimt 
med stor virkning 


Den 3. maj 1975 var reklamefotograf 
Bjarne Hunneche ude ved Irmas 
kødlager på Avedøre Holme syd for 
København for at fotografere et byg¬ 
ningsværk. Klokken var ca. 8 om 
morgenen, og det store Sinar kamera 
stod skudklart på stativet. Hunneche 
stillede sig til højre for kameraet, som 
pegede mod nord. 

I samme øjeblik Bjarne Hunneche 
trykkede på udløseren, bemærkedehan 
et skarpt, hvidt glimt til højre for sig. 
Lysglimtet havde muligvis ødelagt 
billedet, så Hunneche tog endnu tre 
billeder af det samme motiv. Da han 
senere fremkaldte filmen og fik lavet 
aftryk, opdagede han et mærkeligt, 
lysende objekt i billedets øverste, højre 
hjørne. Objektet ligner nærmest en 
tønde med ild i eller en gammeldags 
barberkost! 


Bjarne Hunneche så ikke selve fæ¬ 
nomenet - bemærkede kun lysglimtet 
- da billedet blev taget. Ligesom han 
heller ikke hørte noget usædvanligt. 

En lang historie - kort fortalt 

Ovenstående er den kortfattede og 
enkle historie bag dette nummers 
danske fotosag. Men som det gælder 
for flere af fotosageme i SUFOIs ar¬ 
kiv, er sagsmappen alligevel vokset 
med årene. Det skyldes dels, at vi i 
SUFOI finder billedet særdeles inter¬ 
essant og derfor har brugt megen tid p å 
at efterforske sagen, og dels at det 
originale negativ kom til at leve en 
noget omtumlet tilværelse, inden vi 
endelig i 1990 kunne sende billedet til 
analyse hos Ground Saucer Watch 
(GSW) i USA. 


Allerede få dage efter optagelsen 
fik SUFOI overdraget det originale 
negativ til analyse. Nåret objekt dukker 
op på et foto, uden at fotografen har set 
noget objekt på selve optagelsestids¬ 
punktet, er det nærliggende at antage, 
at objektet er en filmfejl eller en 
lysrefleks i linsesystemet. 

Man kan jo godt forestille sig, at det 
lysglimt, som Hunneche bemærkede, 
var sollys, der reflekteredes i et vindue 
eller noget andet blankt på f.eks byg¬ 
ningen eller et køretøj foran til højre 
for Hunneche. Refleks-hypotesen er 
derfor en af de mulige hypoteser, vi 
har arbejdet med, siden vi fik billedet. 

I 1975 blev negativet sendt til Cen¬ 
ter for UFO Studies i USA, hvor man 
regnede med at kunne analysere det og 
endelig fastslå, om objektet på billedet 
var en refleks. Desværre forputtede 


AF 

KIM MØLLER 
HANSEN 


Avedøre Holme , 
2650 Hvidovre , 
den 3. maj 1975 
ca. kl. 8.00. 
SUFOI Fotosag 
nr. 1975-05-03- 
106. 

Copyright: 

Bjarne 

Hunneche. 

Ufo-foto 


Disse to bille¬ 
der fra GSWs 
analyse viser to 
typer „ kantfor¬ 
stærkning“ af 
billedet. 
Billederne af¬ 
slørery at objek¬ 
tets forreste og 
bageste del har 
samme tæthed 
som skyen (ses 
til højre). 
Objektet mang¬ 
ler helt den 
symmetriy som 
man umiddel¬ 
bart skulle for¬ 
vente af en re- 
fleks. 

Fotos: GSW, 
Inc. 1990. 


På denne krafti¬ 
ge forstørrelse af 

yyobjektet*‘ kan 

man svagt ane 
Jlere ringe i „ ud¬ 
stødningen^. 
Disse ringe sav¬ 
ner vi endnu en 
forklaring på. 
Billedet er taget 
med et S i nar 
4x5 " kamera. 
Objektivet er et 
Super Angulon 
90 mm med pola¬ 
risationsfilter. 
Filmen er en 
Kodak Plus-X 
4x5 n , og optagel¬ 
sen er la vet ved 
blænde 16 på 
1/60 sekund. 


negativet sig hos CUFOS Qg var for¬ 
svundet indtil 1984, hvor John Tim- 
merman fandt negativet for os. Tim- 
merman redigerede på daværende 
tidspunkt „CUFOS Associate 
Newsletter“, og her blev billedet samt 
de tilgængelige oplysninger bragt i 
december 1984. 

Artiklen gav adskillige henvendel¬ 
ser fra læsere, som havde forslag til, 
hvad fænomenet på billedet kunne 
være. Denmest usædvanlige forklaring 
kom fra pensioneret oberstløjtnant C. 
L. Slaysman, som mente, at objektet 
er en spejlvendt udgave af lastbilen til 
venstre på billedet. 

Men de fleste henvendelser gik ud 
på, at objektet er en refleks. Dette 
mente bl. a. geologi-professor William 
A. Rice og Colin Bord. Martin S. 
Kottmeyer tilføjede, at sollys kan have 
reflekteret i en skrue på kameraets 
stativ og resulteret i det besynderlige 
refleksbillede. 

Den sidste teori støttes af en af 
SUFOIs tidligere fotokonsulenter 
Carsten Selvang, der i 1983 mente, at 
sollyset kan have fundet vej til linse¬ 
systemet gennem et lille hul i kamera¬ 
ets bælg. 

SUFOIs fotokonsulent Hans Bød¬ 
ker mener ikke, at der er noget teknisk 
i vejen for, at objektet kan være en 
refleks, men han understreger, at re¬ 


fleksen ikke ligner nogen refleks, han 
tidligere har set. Bødker var i 1985 
mere tilbøjelig til at tro, at der var tale 
om et fysisk objekt ude af fokus evt. 
opstået på grund af en utilsigtet dob¬ 
belteksponering. Bødker anbefalede 
derfor en computeranalyse ved GSW 
for at få dette endelig af gjort. 

Og nu har et aftryk af billedet så 
været endnu en tur i USA, hvor GSW 
har set nærmere på det. 

GSWs resultater: 


GSW fastslår, at der ikke er nogen 
som helst tegn på svindel. Dette stem¬ 
mer fint overens med SUFOIs opfat¬ 
telse. 

Objektets forreste og bageste del er 
uklart og tåget og giver de samme 
måledata som de omkringliggende 
skyer. Midterdelen af objektet er me¬ 
get lysstærkt - kraftigere end den 
solbelyste bygning i forgrunden. Ob¬ 
jektet har ikke nogen klart afgrænset 
form, men er „tåget“. 

GSW konkluderer, at objektet enten 
er en usædvanlig refleks eller resulta¬ 
tet af en beskadigelse af Filmens be¬ 
lægning opstået ved, at filmen har fået 
et kraf tigt tryk, da den blev sat i kame¬ 
raet eller fremkaldt. 

GSWs konklusion virker ikke sær¬ 
lig overbevisende. Rapporten består 



af udsagn, som ikke dokumenteres 
tilstrækkeligt. Konklusionen ser for 
os ud til mest at bygge på subjektive 
vurderinger. Disse kan selvfølgelig 
være gode nok, da GSW (ligesom 
S UFOI) efter mange års arbejde med 
at se på tusindvis af formodede ufo¬ 
fotos har høstet stor erfaring, men selve 
den computerfotografiske analyse¬ 
metode bruges ikke overbevisende til 
at understøtte GSWs konklusion. 

Sammenfattende kan vi sige, GSW 
nok ikke har fortalt os mere, end vi 
vidste i forvejen: at objektet på 
Hunneches billede kan være en usæd¬ 
vanlig refleks. Men vi savner endnu 
den overbevisende forklaring. Kan 
læserne hjælpe? ■ 

UFO over 
Shanghai 

Passagererne om bord på et kinesisk 
indenrigsfly fik en hårrejsende ople¬ 
velse, da deres fly i ni minutter for¬ 
fulgte en ufo over Kinas største by, 
Shanghai. Ufoen var oval og større 
end flyet og forsvandt pludseligt. 

(Kilde: Politiken den 22.3.91) 

Duk hovedet! 


I vore dage er der som regel meget 
jordnære forklaringer på de fleste af 
de ting, der med mellemrum drysser 
ned fra himlen. Det var således en 
flere kg tung isblok fra et fly, der i de¬ 
cember 1990 ødelagde taget hos en 
fynsk autoforhandler. Derimod var det 
et ægte stenmeteor, der i april gik 
gennem et villatag i Holland. 

Der lød et brag som fra nytårsfyr¬ 
værkeri, fortalteautoforhandler Bjarne 
Hansen, Provins Auto i Ringe på Fyn 


til dagspressen. Først regnede han med, 
at lyden kom fra værkstedet, hvor der 
dog tilsyneladende intet var i vejen. 

Bjarne Hansen havde godt nok lagt 
mærke til isstumper på fortovet foran 
huset om eftermiddagen den 4. de¬ 
cember, men først senere samme dag 
kædede han denne iagttagelse sam¬ 
men med braget, da han opdagede, at 
der silede vand ned gennem loftet på 
en udstillingsbygning. 

Da han undersøgte taget nærmere, 


fandt han et 40 x 50 cm stort hul i 
etemittaget på bygningen, og på loftet 
lå en 2 kg tung isblok i færd med at 
smelte. Hændelsen blev straks rap¬ 
porteret til politistationen i Ringe, der 
lod meddelelsen gå videre til Statens 
Luftfartsvæsen. 

Toiletter tømmes ikke i luften 

Den almindelige kommentar til en så¬ 
danbegivenhed er ofte, at nu har man 
igen tømt indholdet af et flytoilet ud i 
stor højde. Dette er dog ikke tilfældet 
- heller ikke denne gang. Informati¬ 
onschef Steen B er s an fra Statens 
Luftfartsvæsen dementerede over for 
dagspressen, at der dumpes toilet¬ 
indhold eller andre former for affald 
fra fly. På jorden tømmes toilettanke 
via en ventil på flyet. Påfyldning af 
væske til toiletternes tanksystem sker 
ligeledes gennem ventiler. Selvom 
disse ventiler kontrolleres, kan det ske, 
at de ikke er helt tætte. Den udsivende 
væske vil derefter på grund af kulden 
i stor højde fryse til is og måske på et 
tidspunkt falde til jorden. 

Med baggrund i en henstilling fra 
den internationale luftfartsorganisation 
ICAO advarer Statens Luftfartsvæ¬ 
sen da også generelt mod denne form 
for isdannelse på fly. 

Tidligere nedfald i Danmark 


SUFOI har tidligere beskæftiget sig 
med observationer af nedfald af is 
over dansk område. I sommeren 1987 
fik politiet i Tåstrup og Glostrup ind¬ 
leveret isklumper, der viste sig at 
stamme fra toiletskyllemiddel fra fly. 

I 1978 faldt en isklump på 2 kg til 
jorden få meter fra to personer i nær¬ 
heden af Hobro. Denne isklump bestod 
af blødt postevand og stammede til¬ 
syneladende fra en defekt spildtank på 
et højtgående fly. 

Der er ikke tidligere kommet per- 
sonertil skadepå grund af nedstyrtende 
isblokke. Dog oplyser de danske 
luftfartsmyndigheder, at løsreven is 
fra et defekt spildevandsdræn splin¬ 
trede en motor på et fly tilhørende 
Sterling Airways. 



En isblok fra en flyvemaskine germemhullede tirsdag taget til en udstillingsbygning 
hos autoforhandler Bjarne Hansen, Ringe Her bestgttger han ødelæggelsen - et hul 
på 40 x SØ cm, (Foto: Fyns Presse Foto) 


Isblok fra himlen 

Af Niels Højland eksplosion inde på værk- hånden var smeltet* 

stedet. Men da vi ikke Bjarne Hansen betegner 
En kæmpe isblok styr-, kunne se, der var noget det som et stående 

tede tirsdag eftermiddag galt, tænkte vi ikke mere held, at isbi ^mte 

ned fra himlen og borede ovr >t Der lå godt nok taget neto L 

sig gennem taget til et ud- • 'indre vkker is hvor fire 

dlin 4cak hos auto- __ ngalet let, og * _ 


AF OLE 
HENNINGSEN 

[ Meteorit! ) 


Geoff Burnard 
havde netop 
hentet sit svæ¬ 
vefly efter en 
flyvetur y da han 
hørte en susende 
lyd. Han kig¬ 
gede op og så et 
cylindrisk objekt 
suse mod Jor¬ 
den. Det lande¬ 
de 150 meter 
væk og viste sig 
at være en is¬ 
klump. Burnard 
står her medden 
største yy vrag¬ 
rest". 

(Foto: Fortean 
Times nr. 56) 


Meteornedfald i Holland 


Lørdag den 7. april 1990 ved 20.30- 
tiden lavede en stenmeteorit et pænt 
hul i taget på et beboelseshus tilhø¬ 
rende familien Wichmann i den lille 
hollandske by Glanerburg. Det blev 
dog først opdaget om morgenen dagen 
efter, da man prøvede at finde ud af, 
hvorfor der lå rester af tagsten i haven. 
Der var heldigvis ingen til stede, da 
meteoritten slog ned. Men den øde¬ 
lagde fire tagsten og gik gennem 10 
cm isolering for derefter at ende i 
dagligstuen. 

Meteoritten splintredes i over tu¬ 
sind stykker, hvoraf det største vejede 
34,5 gram og de mindste opsamlede 
stykker 0,1 gram. I alt samlede man 
ca. 800 gram sammen. Gennemsøg¬ 
ning af et større område i nærheden af 
nedfaldsstcdet gav dog ikke yderli¬ 
gere fund af meteorrester. Man er dog 
overbevist om, at det fundne materiale 
kun er en del af det oprindeligt større 
meteor. Analyser af meteorstykkeme 
viste, at der var tale om et stenmeteor 
- en chondrit type L6. 

Tyske og hollandske amatørastro¬ 
nomer interviewede en lang række 
observatører, der havde iagttaget „det 
usædvanlige stjerneskud", der havde 
haft en lysstyrke som fuldmånen og 
givet anledning til megen presseom¬ 
tale i Holland. Det var da også på 
grund af de mange iagttagelser, at man 
med sikkerhed kunne sige, hvornår 
meteoret var slået ned gennem taget 
hos familien Wichmann i Glanerburg. 

Med baggrund i disse observa¬ 
tionsberetninger kunne medarbejdere 
ved Ondrejov Astronomiske Institut i 
Tjekkoslovakiet ligeledes beregne 
meteorets bane gennem atmosfæren. 



Man havde håbet, at meteoret måske 
var registreret af meteorovervåg¬ 
ningskameraer i Midteuropa. Men 
meteorfaldet fandt sted en times tid, 
før disse kameraer startede deres regi¬ 
streringer. 

Også meteorfald i Danmark 


Selvom det er relativt sjældent, at man 
så at sige kan samle et nyligt nedfaldet 
meteor op, har dette dog også fundet 
sted i Danmark. Ved 18.15-tiden den 
2. oktober 1951 blev en stor ildkugle 
iagttaget over Danmark. Den blev 
observeret fra stort set hele Danmark 
fra Bornholm i øst til Esbjerg i vest. 

Den kom til syne på sydhimlen som 
en meget klar stjerne, der hurtigt kom 
nærmere og voksede i lysstyrke. Bag 
den dannedes et spor, der lignede ud¬ 
stødningen fra en raket. Til sidst steg 
lysstyrken voldsomt, og meteoret 
eksploderede. Brag fra eksplosionen 
kunne høres 50 km væk. To menne¬ 
sker, der gik aftentur ved Århus, så 
stumper af meteoret falde ned og sam¬ 
lede dem op. Der blev senere i områ¬ 
det fundet yderligere et stykke af 
samme meteor. 

At sten i det hele taget kan falde ned 
fra himlen blev egentlig først aner¬ 
kendt af videnskaben efter 1803. I 
forbindelse med et imponerende stort 
meteomedfald i Frankrig godtgjorde 
undersøgelser og vidneudsagn fra en 
lang række mennesker, at der måtte 
være tale om materiale fra „det tomme 
rum". 

Geologisk Museum i København 
har iøvrigt en fin samling af meteors¬ 
ten, der nok er et besøg værd. Den 
største af dem tager allerede imod 
besøgende i museets gård. 

Meteoritkrater i Sovjetunionen 


I den sydlige del af Baschkirien blev 
der den 17. maj 1990kl. 23.20 lokal tid 
observeret en stærkt lysende ildkugle 
på himlen. Den blev set i 4 - 5 sekunder 
og skal ifølge observationsberetnin- 
geme have lyst mere kraftigt op end 
solen. Der var tale om et meteor, der 
faldt til jorden uden at skade menne¬ 
sker eller dyr. Det havde dog så stor 
fart på og var så omfangsrigt, at det 
dannede et fire meter dybt krater med 
en diameter på ni meter. 

En ekspertgruppe fra Det Sovjeti¬ 
ske Videnskabernes Akademi fik or¬ 
ganisereten indsamling af fragmenter 
af meteoret. I selve krateret fandt man 
i otte meters dybde to meteorstykker 


på 3 og 6,6 kg. Med baggrund i bl.a. 
kraterets udseende og størrelse bereg¬ 
nede videnskabsmændene, at selve 
meteoret oprindeligt havde haft en 
størrelse på omkring en meter i dia¬ 
meter, inden det eksploderede. 

Kraftigt lysfænomen over Mid¬ 
teuropa 


Tidligt på aftenen den 5. november 
1990 observerede et utal af mennesker 
et kraftigt lysende fænomen på himlen 
over Midteuropa. 

Observationstidspunkteme er angi¬ 
vet mellem 19.01 og 19.05, og 
lysfænomenets bane lå fra det nord¬ 
østlige Frankrig til den nordvestlige 
del af Tjekkoslovakiet, dvs. ca. i ret¬ 
ningen VS V til ØNØ. De fleste obser¬ 
vatører angav varigheden af lysfæ¬ 
nomenet til ca. 2-3 minutter. 

Fænomenet observeret af piloter 


Det lysende fænomen blev iagttaget 
fra de franske lufthavne Orly og 
Roissy, men blev ikke registreret på 
deres radarskærme. Piloter på et 
passagerfly på vej fra Bruxelles mod 
Frankrig i ni kms højde beskrev, at de 
blev overhalet aflysfænomenet, inden 
det blev delt op i måske 15 forskellige 
stykker, heraf flere med lysstyrke som 
fuldmånen. 

Selvom tidsangivelser ofte skal tages 
med en vis varsomhed, var der tilsy¬ 
neladende tale om et relativt langt 
tidsrum. Dette fik straks amatør¬ 
astronomerne i VdS-Fachgruppe 
Meteore i Veitbronn i Tyskland til at 
rette opmærksomheden mod satellit¬ 
ter og andet affald fra rummet. 

Ikke registreret af kameraer 

De meteor-interesserede amatørastro¬ 
nomer arbejder bl.a. meget med at 
registrere stjerneskud og meteorer på 
automatiske kameraer i flere lande i 
Midteuropa. Ved en gennemgang af 
filmruller fra de mange automatiske 
kameraer viste det sig desværre, at 
ingen af dem havde registreret 
lysfænomenet. De fleste steder med 
kameraer havde det været overskyet, 
og andre steder havde Månens lys 
gjort sig kraftigere gældende på opta¬ 
gelserne. Man fandt på kamera- 
stationerne Violau (nr.45) og Daun 
(nr.73) i Tyskland to lysspor, der 
umiddelbart kunne have forbindelse 
med lysfænomenet. Men det viste sig 
dog senere, at optagelserne tidsmæs- 

sigt ikke passede sammen med lys¬ 
fænomenet. 

Forklaring fra fransk rumforsk- 
ningscentrum 


De talrige observationer fra store dele 
af Midteuropa gav anledning til ad¬ 
skillige overskrifter i aviserne om 
ufoer. Og vore venner i de tyske UFO- 
organisationer CENAP og GEP Fik 
mange henvendelser. 

Forklaringen p å lysfænomenet kom 
den 9. november i form af en presse¬ 
meddelelse fra CNES, Det franske 
Rumforskningscenter. Det var øver¬ 
ste trin af en sovjetisk bæreraket, der 
var brændt op i atmosfæren. Raketten 
havde den 3. oktober 1990 sendt den 
sovjetiske spionsatellit GORIZONT- 
21 (nr. 20925, 1990/09C4) i kredsløb 
om Jorden. 

Det franske Rumforskningscenter 
byggede sine oplysninger på informa¬ 
tioner fra Den amerikanske Rum¬ 
fartsorganisation NASA og NORAD, 
Luftforsvarskommandoen, der med 
deres Space Detection and Tracking 
System samt Naval SpaceSurveillance 
System i Dahlgren, Virginia, dagligt 
holder øje med omkring 25.000 for¬ 
skellige satellitter og raketter i rum¬ 
met. 


Den blå is fra 
stratosfæren 

Hold øjemed skyerne, for somme 
tiderregner det med blåt toiletrens 
og urenset spildevand. Når dette 
bryg smelter, er stanken ufor¬ 
glemmelig. Defekte rørsystemer 
kan bevirke, at der dannes „blå 
is" på fly. Når den brækker af, 
falder den ofte i beboede områder. 

Charles og Anthea Stiegler fra 
Westlake Village nær Los Ange- 
les, Californien, modtog en sådan 
gave fra oven, da den fløj gennem 
deres tag og loftsværelse og 
ødelagde loftet i deres sovevæ¬ 
relse. Charles Stiegler sagde, „Det 
var som at vinde i lotteriet. Blot 
med omvendt fortegn." 

I USA anslår man, at der cirka 
hver anden uge lander et sådant 
frossent stykke is et eller andet 
sted i USA. 


Is, mystiske eksplosioner og jordskælv 

Om morgenen den 4. januar 1988 var alt stille og roligt i Chalkoutsi, en lille 
by ca. 50 km nord for Athen. Men omkring 11.30 var freden forbi, da et 
objekt faldt ned fra himlen og eksploderede på en nærliggende mark. 
Indbyggerne i byen troede, at det var et fly, der var styrtet ned, og skyndte 
sig ud til stedet. 

Senere fortalte Alekos Kehay as, somhavdeset eksplosionen, at den havde 
været så voldsom, at mudder var blevet slynget over ti meter op i luften. 

„Jeg hørte en meget kraftig støj,“ fortalte Alekos Kehayas. „Jeg løb ud og 
så, at en genstand på størrelse med et menneske faldt ned mod jorden. Store 
mængder af mudder blev slynget op i luften, samtidig med at hele området 
blev oplyst af et kraftigt lyn. Jeg ringede øjeblikkelig til politiet." 

På eksplosionsstedet fandt man en halv meter dybt krater og et stykke is 
på 50x30 cm. Dette stykke is måtte have været større, før det faldt ned. 

Politiet, der hurtigt ankom til stedet, mente, at det var noget helt almin¬ 
delig is, der allerede var begyndt at smelte. I hundredvis af mennesker 
strømmede til stedet, og den is, der nu var tilbage, blev bragt til et kemisk 
laboratorium i Athen. En analyse slog fast, at det var ren is af kloreret vand. 
Der var ikke spor af andre stoffer i det. Nogle mennesker sagde, at isen 
stammede fra et passerende fly - en meget naturlig „forklaring" på en sådan 
hændelse. Men det var ikke alt. 

Tre dage senere dukkede himmelfænomenet op igen. Den 7. januar kl. 
18.00 hørtes en meget voldsom eksplosion i Athen og Piræus. I hundredvis 
af mennesker ringede til politiet og aviserne. Politiet forsøgte at finde 
årsagen til eksplosionen, men uden held. Det græske flyvevåbens hoved¬ 
kvartererklærede, at det ikke varetmilitærfly, der havde udløst etlydmursbrag 
over Athen. Flyvevåbenet slog fast, at det er strengt forbudt at bryde gen¬ 
nem lydmuren over befolkede områder. 

48 timer senere var et kraftigt jordskælv skyld i meget alvorlige 
ødelæggelser i Albanien. Mange huse blev ødelagt, og mange mennesker 
blev dræbt. Indbyggerne i Albaniens hovedstad Tirana var panikslagne. 
Jordskælvet, der blev målt til 5,7 på den åbne Richter-skala, ramte også 
Ipirus og Makedonien, hvor det heldigvis ikke lavede nogen skader. Den 19. 
januar blev Albanien igen ramt af to moderate jordskælv; de var dog kun på 
3,9 på Richter-skalaen. 

Var der nogen forbindelse mellem disse hændelser? 


Spændende bøger om vores 
eventyrlige verden 


Lars Thomas: 

Sære dyr og mærkelige væsner 
Lars Thomas, der bl.a. er kendt som 
vinderen fra „Klar, Parat, Svar" og 
„Kvit eller Dobbelt", har skrevet det 
første leksikon over dyr, begreber, 
personer og hændelser inden for 
kryptozoologien - dvs. videnskaben 
om sjældne og mystiske dyr som 
Bigfoot, Loch Ness og Yetien. Bogen 
er på 57 sider og illustreret. Kr. 68,00 

Lars Thomas: 

Mystiske dyr 

Den mest omfattende bibliografi med 
over 3.000 referencer til bøger og ar¬ 
tikler om Loch Ness uhyret, den af¬ 
skyelige snemand og andre kryp- 


tozoologiske væsner. Tre bind med i 
alt 174 sider. Kr. 46,00 

Lars Thomas: 

Fantasi og virkelighed i naturen 

Mange hundrede eksempler på både 
den fantastiske virkelighed i naturen, 
som videnskaben har lært os at kende, 
og på fænomener og iagttagelser, som 
videnskaben endnu ikke vil godtage. 
Bogen rummer mange tegninger og 
spændende fotos, der ikke før er set i 
danske bøger. Bogen er på 128 sider. 
SUFOI har sikret sig restoplaget af 
„Fantasi og virkelighed i naturen". 
Førprisen var kr. 168,00. Men vi sæl¬ 
ger den for kr. 68,00 

Nye bøger 


SUFOI under 
kritisk lup 


AF PER 
ANDERSEN 



Så udkom 2. bind af Willy Wegners 
danske ufo-historie, „Ufoer over 
Danmark, 1965-1990“. Første bind 
blev udgivet i 1989 og dækkede pe¬ 
rioden frem til 1965. 

Titlen er dog lidt af en tilsnigelse: 
Bogen drejer sig stort set kun om 
perioden fra 1965 til 1980, mens de 
sidste 10 år kun er dækket med meget 
få kommentarer. Men det er jo nem¬ 
mere at sælge bogen, når den er „helt" 
up-to-date. Monstro Wegner således 
er blevet fristet af ussel mammon, og 
dermed selv gør sig skyldig i det, han 
kritiserer ufo-folket for: Balancen 
mellem seriøsitet og det kommerci¬ 
elle? 

Der er ingen tvivl om, at Willy 
Wegner forholder sig stærkt kritisk til 
ufologemes arbejde i Danmark. Han 
mener stort set, at ufologeme er naive, 
blåøjede og ikke evner at behandle 
ufo-sagen seriøst. Mest går det ud 
over gruppen IGAP, men der falder 
også drøje hug til SUFOI. Og det er 
faktisk sundt! Selv SUFOI må ind¬ 
rømme, at vi specielt gennem 60’eme 
og noget af 70*eme ikke var seriøse 
nok og for ofte tog fejl i vores vur¬ 
deringer. Men vi har ikke været bange 
for at stå ved vores fejl, og heldigvis 
er tingene blevet bedre. 

Willy Wegner var tidligere selv 
blandt de aktive ufologer og en for¬ 
taler for ufo-sagen. Så sent som i 1975 
skrev han et positivt forord til bogen 
„Ufo-myten og de psykiske fæno¬ 
mener". Nu er han blevet omvendt, og 
i sit forord tager han afstand fra sin 
fortid med ordene „det hele var gen¬ 
nemsyret af Adamskis ånd, og jeg 
havde intet alternativ". Uskyldsren 
som sne... 

Bogens store fejl er, at den er stærkt 
selektiv i sin udvælgelse og behand¬ 
ling af stof. Willy Wegners eneste 
formål med bogen er at gøre ufo¬ 
sagen til grin, og dermed får alt en 
stærkt subjektiv drejning. 

Maarup-sagen fra 1970, som stadig 
står som uopklaret, bliver beskrevet, 
og ufologeme bliver her beskyldt for 
ikke at have anstrengt sig for at op¬ 
klare sagen. Formålet skulle være at 
have en god, dansk observation med, 
når „man skal ud og propagandere for 
foreningen". Her tager Wegner nu 
fejl. Der findes nok ingen anden ob¬ 


servation, som SUFOI har anvendt 
mere tid på at finde en fornuftig forkla¬ 
ring på, end netop Maarups fra 1970! 

Flere eksempler fra bogen: Nytårs¬ 
morgen 1972 brændte et rakettrin op i 
Jordens atmosfære, hvilket gav anled¬ 
ning til et stort antal observationer. Her 
bliver SUFOI alene beskrevet i nega¬ 
tive vendinger. Forfatteren „glemmer" 
at anføre, at SUFOI allerede på et tid¬ 
ligt tidspunkt var klar over, at der var 
tale om et langsomtgående meteor el¬ 
ler en satellitundergang, og at SUFOI 
var med til at opklare sagen! 

Den 2. maj 1977 blev der over Århus 
observeret et mærkeligt objekt. Det 
viste sig senere at være en af de be¬ 
rømte varmluftballoner. I sin beskri¬ 
velse af denne hændelse skriver 
Wegner, at der var en „koldblodig 
afventen fra ufologemes side". Igen er 
forfatteren galt afmarcheret! Eftersom 
jeg var personligt involveret, ved jeg, 
at SUFOI’s telefoner ikke stod stille i 
flere dage, og at det var på grund af et 
stort arbejde fra SUFOI’s side, at sagen 
blev opklaret som en varmluftballon. 

Sådan kan der gives flere tilfælde på 
en noget enøjet beskrivelse af ufo¬ 
sagen i Danmark. Og den selektive 
udvælgelse af stof bliver yderligere 
krydret af Willy Wegners konstante 
brug af et ironiserende sprog. Således 
bliver fx en tv-udsendelse med SUFOIs 
tidligere formand, Flemming Ahren- 
kiel, beskrevet som, at „SUFOI kom 
meget hurtigt til at lufte deres nye 
formand." 

Bogens undertitel er „træk af den 
danske ufo-bevægelses historie". Men 
bogen er lige så lidt historie-skrivning 
som russernes tidligere historie-bøger 
om deres egen fortid! Den korrekte 
undertitel burde have været „træk af 
den danske ufo-bevægelses fejltagel¬ 
ser". 

På trods af de mange kritikpunkter 
kan bogen varmt anbefales til alle, der 
interesserer sig for ufoer. Det siges, at 
man skal lære af sine fejltagelser, og 
bogen indeholder trods alt mange læ¬ 
rerige fejltagelser. Den kan lære alle 
ufo-interesserede, hvor varsomt man 
skal træde på ufoernes vej for ikke at 
drage forkerte konklusioner. 

■ 

Willy Wegner: Ufoer over Danmark. 
Bind 2: 1965-1990. SphinX, 1990. 


En stor 
UFO-bog 

Jerome Clarke, redaktøren af 
„International UFO Reporter", har 
netop i februar 1991 hos Apogee Books 
fået udgivet „UFOs in the 1980s, 
volume 1" (ISBN 1-55888-301-0), 
som er det første af tre bind af „The 
UFO Encyclopedia". En encyklopæ¬ 
di er mere end et leksikon, da den 
forsøger at sammenfatte al viden om 
et givet emne. „UFOs in the 1980s" 
fortæller ikke alt om ufologien, men er 
alligevel meget anvendelig - også selv 
om man måske i forvejen har de lidt 
ældre ufo-leksika skrevet af Story og 
Sachs. 

„UFOs in the 1980s" har mange 
vel skrevne og lange artikler om f.eks. 
bortførelsesproblematikken, nye 
kontaktpersoner, ufo-styrt, og de mest 
gængse ufo-teorier. Desuden gen¬ 
nemgås væsentlige observationer fra 
1980erne. 26 ufologiske person¬ 
ligheder og 22 organisationer og tids¬ 
skrifter omtales indgående. Største¬ 
delen af bogen er skrevet af Clarke, 
men han har fået hjælp af Bill Chalker 
(Australien), Claude Mauge (Fran¬ 
krig), Jenny Randles (England) og 
Chris Rutkowski (Canada). 

Bogen er i stort format, indbundet, 
med index, 234 velskrevne sider og 
med mange gode referencer i hver 
artikel. Der er overraskende nok ingen 
illustrationer i bogen, trods denpebrede 
pris på 72.00 dollars. Bogen er skrevet 
af en amerikaner, og det er således 
ufologien set gennem amerikanske 
briller: en del uvæsentlige og ukendte 
amerikanske ufo-grupper nævnes, og 
meget få ikke-amerikanske observa¬ 
tioner nævnes. Alligevel er det en bog, 
som jeg med glæde sætter på hylden 
ved siden af Sachs* og Story’s 
opslagsværker. Jeg ser frem til bind to, 
der hedder „The Emergence of a 
Phenomenon" (500 sider). 

„The UFO Encyclopedia, volume 
1 -3" forhandles af Omnigraphics, Inc., 
Penobscot Building, Detroit, ML 
48226, USA. ■ 

Kim Møller Hansen 

Ny forklaring på gåden? 


UFO-styrtet ved Roswell, New Me¬ 
xico, i juli 1947 er et af ufologiens 
store mysterier. Sagen er trods de 
mange år på bagen stadig superaktuel. 
Den kendte forfatter John Keel har 
bidraget til debatten med et forslag 
om, at det nedstyrtede objekt var en 
fugo-ballon. 

De blev udviklet under anden ver¬ 
denskrig som et led i japanernes 
krigsførsel mod amerikanerne. Da de 
var enkle og billige at lave, blev pro¬ 
duktionen af dem i stor grad overladt 
til børn for at styrke deres følelse af, at 
de også gjorde en indsats for fædre¬ 
landet. 

Fugo-bal Ionerne blev lavet af billigt, 
brunt rispapir. Kunstnerisk anlagte 
børn dekorerede dem ofte med billeder 
af drager, sneklædte bjerge, blomster 
eller slet og ret anti-amerikanske 
slagord. 

Rispapiret blev omhyggeligt limet 
sammen og forstærket med silketråd. 
Ballonerne blev ofte forsynet med et 
sejl. Det blev gjort fast til ballonen 
med en slags letvægtsplastic, der var 
lavet af presset ris. Japanerne brugte 
under den anden verdenskrig ofte 
denne type plastic, da det var næsten 
umuligt at opdrive træ. Plastic’en 
kunne ikke brænde og smelte i mod¬ 
sætning til de tidlige typer plastic, som 
amerikanerne brugte. 

Hver ballon var udrustet med en 
raffineret højdemåler og et system af 
lodder. Når ballonen kom ned under 
en bestemt højde, droppede højde¬ 
måleren et lod, så ballonen blev lettere 
og steg igen. Når alle lodderne var 
droppet, og ballonen tabte højde, blev 
nyttelasten, en brandbombe, udløst. 
Ballonerne var 11,6 m i diameter og 
blev mere og mere raffinerede, jo flere 
der blev lavet. 

Der blev lavet i alt 9.000 af disse 
fugo-balloner, som drev med de øst¬ 
gående vinde helt til Amerika, hvilket 
også var hensigten med dem. Nogle af 
dem var udrustet på en sådan måde, at 
de kunne følges med aflytningsudstyr, 
og andre havde udstyr, så de kunne 
forstyrre radarsignaler. Japanskeubåde 
spredt ud over hele Stillehavet kunne 
kontrollere, at ballonerne virkelig drev 
østover, så alt gik efter planen. 

En smart ide, der gav amerikanerne 


meget hovedbrud, bestod af en enkel 
og let kugle af aluminium, der hang 
under ballonen, lige indtil højde¬ 
måleren udløste den. Når et radarsignal 
ramte kuglen, reflekterede den signa¬ 
let på en sådan måde, at den på ra¬ 
darmodtageren så ud til at være 200- 
300 m i diameter. De japanske ubåde 
kunne så se, at de havde sporet en af 
deres egne balloner. For den ameri¬ 
kanske flåde derimod var det lidt af en 
gåde, hvor de store og helt umulige 
radarekkoer kom fra. Efter krigen 
frigav den amerikanske flåde nogle 
rapporter om disse store radar-“ghosts“ 
over Stillehavet. 

I årene efter krigen blev disse 
aluminiumskugler fundet de mærke¬ 
ligste steder fra Australien til Hima- 
laya-bjergene. De stammede sand¬ 


synligvis fra fugo-balloner, der var 
kommet ud af kurs. 

En anden anti-radar-teknik, som 
englænderne udviklede i begyndelsen 
af krigen, kaldte de allierede piloter 
„chaff *. En teknik, som både tyskerne 
og japanerne var hurtige til også at 
tage i brug. I starten bestod den af 
strimler af tinfolie, som blev kastet ud 
fra fly. Disse strimler gav „sne“ på 
radarskærmene. 

Senere brugte man tynde alu¬ 
miniumsbånd. Båndene blev klippet 
på en sådan måde, at deres længde 
passede med radarsignalemes bølge¬ 
længde, så nogle af dem var blot nogle 
få centimeter lange, mens andre var 
flere meter. 

Nogle af fugo-balloneme havde 
sådanne bånd hængende under 



AF 

JOHN KEEL 

Dette foto viser 
en model lavet 
på grundlag af 
„troværdige fo- 
tos“ af ufonau- 
ter bjærget ved 
styrtet i Roswell. 
Sandsynligheden 
taler for y at duk¬ 
ken i virkelighe¬ 
den er lavet til 
en af tidens 
mange film om 
ufo-bortførelser. 


nyttelasten. Når radarsignalet ramte 
dem, så det billede, man fik på skær¬ 
men, ud, som om det var en flok fugle. 
Andre balloner var konstrueret sådan, 
at de smed små mængder „chaff ‘ ned 
langs ruten i ganske bestemte interval¬ 
ler. 

Man kan tænke sig, hvor mærkeligt 
disse balloner må have set ud med de 
sølvfarvede bånd og storevinger spredt 
ud som sejl for at føre dem hurtigt over 
Stillehavet. De, der nåede frem til USA, 
blev utvivlsomt set af tusindvis af 
mennesker, selv om ingen på det 
tidspunkt havde den fjerneste anelse 
om, at de kom fra det fjendtlige Japan 
8.000 km borte. 

Et utroligt sammentræf 

Manhattan Projektet varen amerikansk 
hemmelighed af „top secret“-klassen, 
da atombomben blev udviklet. Et af de 
superhemmelige steder, hvor pluto¬ 
nium blev fremstillet, var i et øde 
område nær Hanford i staten Wa¬ 
shington. 

En dag indtraf der et mærkeligt ud¬ 
fald, som ifølge Groueffs „Manhattan 
Project" aktiverede sikkerhedskon¬ 
trollerne i reaktorerne. Hvad var der 
sket? Var det sabotage? Oberst Mat- 
tias’sikkerhedsstyrkersværmedeover 
hele området, og al information om 
det mærkelige udfald blev underlagt 
den strengeste tavshed. Kun topfol¬ 
kene fik i al hemmelighed at vide, at 
årsagen var en japansk ballon. 

Det virker helt urealistisk, at en 
papirballon kunne krydse det enorme 
Stillehav på en helt ukontrolleret færd 
og så effektivt sætte sig fast i de høj¬ 
spændingsledninger, der førte hen til 
USAs mest isolerede og hemmelige 
installation. Men det var lige netop 
det, der skete, og ikke kun én gang. 

Mindst to fugo-balloner faldt ned i 
Hanfordområdet, fastslog Groueff, og 
en af dem faldt på højspændingsled¬ 
ningerne mellem Bonneville og Grand 
Coulee (kraftværket), så strømmen 
blev afbrudt, og reaktorernes kontrol¬ 
systemerstartede. Kun de allerhøjeste 


myndigheder i USA havde kendskab 
til disseballoner. Vi vedogså, at mindst 
én skovbrand i Canada skyldtes en 
fugo-ballon. I Montana blev fire turi¬ 
ster dræbt af en fugo-ballon, og det 
førte til, at regeringen indførte censur. 

„De to første balloner, der blev set i 
USA, faldt ned i Montana og North 
Dakota og blev omtalt i japansk presse 
kun en uge senere," skrev Groueff. 
„Da kun amerikanske lokal-aviser 
havdeomtaltdissenedstyrtninger,var 
det oplagt, at japanske spioner læste 
selv de mindste lokalaviser. Herefter 
blev al omtale afballoner i amerikanske 
aviser bortcensureret." 

Efterkrigs-censur 

Fugo-balloneme må have været en 
stor plage for de amerikanske myn¬ 
digheder. De undgik radarovervåg¬ 
ningen, og man kunne ikke bekæmpe 
disse papirballoner, der var lavet af 
japanske skolebørn. Så i typisk bu¬ 
reaukratisk stil ignorerede myndighe¬ 
derne dem. Selv længe efter at krigen 
var afsluttet, var folk ikke klar over 
den fare, de repræsenterede. 

„I januar 1945 anmodede „Office of 
Censorship" avisredaktører og radio¬ 
stationer over hele USA om ikke un¬ 
der nogen omstændigheder at omtale 
ballonerne. Denne frivillige censur 
strakte sig fra kyst til kyst og var i sig 
selv ganske bemærkelsesværdig i et 
land, som er så bevidst i sit syn på den 
frie presse..." (Japan’s World War II 
Balloon Bomb Attacks on North 
America, Smithsonia Institution 1973). 

Et propagandakontor, „The Office 
of War Information (O.W.I.)" blev 
oprettet i Washington under krigen og 
„Office of Censorship", som var en 
gren af det, havde primært til opgave 
at holde Manhattan Projektet hem¬ 
meligt. Måden, de gjorde det på, var 
meget enkel: redaktørerne på over 
2.000 aviser over hele US A f ik et brev 
om, at de skulle undgå at omtale visse 
ting. Det virkede ganske udmærket. 

„I en „strietly confidential" note til 
redaktører og radiochefer skrev Office 


of Censorship: ‘Samarbejdet med 
pressen og radioen har efter anmod¬ 
ningen været perfekt, bortset fra den 
kendsgerning, at japanske balloner når 
USA, Canada og Mexico i et stigende 
antal... Der er ingen tvivl om, at den 
manglende omtale af dem i pressen 
har virket desorienterende på japa¬ 
nerne, irriteret og sinket dem, hvilket 
har været meget vigtigt for vores sik¬ 
kerhed.’" (Fra artiklen: Jap Balloons 
Dropped Bombs on U. S. During World 
War II" af R. C. Mikesh, National 
Enquirer, 28. juli 1968). 

Vi ved derfor, at ballonerne smed 
bomber over både Canada og Mexico, 
men på grund af hemmelighedskræm¬ 
meriet får vi nok aldrig at vide, hvor 
mange der nåede det amerikanske 
kontinent, eller hvor store de totale 
skader var. 

Mere hemmelighedskræmmeri 

Japan, som blev dybt rystet over 
atombomberne, overgav sig i august 
1945, Office of Censorship blev op¬ 
løst, og opsendelserne af fugo-ballo- 
neme ophørte. Men så skete der noget 
meget mærkeligt. Fugo-balloneme 
fortsatte med at dukke op over US A i 
årevis! 

Alle, som har studeret forteanske- 
fænomener, har hørt om mærkelige 
rapporter om gamle aviser, som plud¬ 
selig er dalet ned fra en klar himmel 
uden antydning af, hvor de har været i 
de måneder eller år, der er gået, siden 
de blev udgivet. Lette ting kan nemlig 
flyve omkring i lufthavet i hundrede 
år, før de falder ned i din baggård! 

Af de 9.000 balloner, som japa¬ 
nerne sendte op, er det rimeligt at 
antage, at størstedelen af dem er hav¬ 
net i havet eller blevet ødelagt. Nogle 
få af dem nåede Nordamerika, mens 
resten blev fanget af stratosfære¬ 
vindene, hvor alle disse gamle aviser, 
hatte, frøer og isblokke flyver om¬ 
kring. Fra tid til anden falder de ned og 
sætter grå hår i hovedet på alle dem, 
som ikke har hørt om den hemmelige 
balloninvasion. 

Næsten et år efterkrigens afslutning 
dukkede en ballon op ved grænsen 
mellem Colorado og New Mexico. 
Ifølge Durange „Chapbook“ juli 1946: 
„19. april 1946 rapporterede to mænd, 
at Nava jo søen var blevet bombet af et 
brunt, flyvende objekt. De fortalte, at 
et sølvfarvet objekt faldt ned fra en 
brun kugle. Lige før den nåede 
vandoverfladen, eksploderede den 
med flammer i alle retninger. Kuglen 
satte farten op og forsvandt/* 

Jetstrømmen, som vindene i 
stratosfæren kaldes, synes at have ført 
mange balloner på en kurs fra Oregon 
til New Mexico. I begyndelsen af 1947 
faldt der fortsat nogle ned, men rap¬ 
porterne om dem var sparsomme. Al¬ 
ligevel var U.S. Army stadig interes¬ 
seret. 

„To store, brune papirballoner, den 
ene med juletræsformede ‘istapper’ 
hængende ned, blev fundet at to 
campingturister nær Malheur-søen 
dette forår,“ stod der i en kort notits i 
„The West Oregonian“ den 27. sep¬ 
tember 1947. Resterne af en tredie 
ballon med et mærkeligt instrument 
blev fundet i Klamath County i au¬ 
gust. Folk fra hæren besøgte stedet og 
fjernede alle stumperne. Alle tre bal¬ 
loner så ud til at være håndlavede, og 
ifølge øjenvidneme var der mærke¬ 
lige tegn, som lignede orientalske 
inskriptioner, på dem.“ 

En dyne af hemmeligholdelse be¬ 
skyttede fortsat offentligheden mod 
disse eksplosive balloner. Men i juli 
1947, da flyvende tallerkener kom på 
mode, fandt man efter et voldsomt 
uvejr resterne af en ballon på en ranch 
i Lincoln County i New Mexico. Lo¬ 
kale aviser skrev om fundet, og det 
blev omtalt af de lokale radiostationer. 

Senere kom hæren og tog alle 
vragresterne med sig. Hæren hævdede, 
at det blot var en „vejrballon“. Hæren 
ønskede åbenbart, at dens viden om 
fugo-balloner fortsat skulle være en 
hemmelighed. Helt op til 1950erne 
var der stadig meget få, der havde hørt 
om fugo-projektet, før en lille japansk 
tryksag om emnet blev offentliggjort. 

Meget tyder på, at fugo-balloneme 
stadig bombede New Mexico så sent 
somi 1949 -fire år efter krigens afslut¬ 
ning. I bogen „Flying Saucers From 
Outer Space“ fra 1953 beskriver 
Donald Keyhoe de „Red Spray Sau- 
cers“, som blev set nær Albuquerque, 
og som dalede ned i højde af ca. 70 m, 
eksploderede og sendte ild i alle ret¬ 
ninger. 

I 1957 skete der en mystisk eksplo¬ 


sion over en brasiliansk badestrand 
(Ubatuba). Her blev stykker af mag¬ 
nesium, som var hovedbestandelen i 
brandbomberne under krigen, spredt. 
Denne nedstyrtning bliver fortsat af 
mange sat i forbindelse med en fly¬ 
vende tallerkens havari. Det synes 
usandsynligt, at en bombe, som blev 
sendt op i 1945, ville dukke op i Bra¬ 
silien hele 12 år senere, men det er 
faktisk muligt. 

Nedstyrtningen ved Roswell 


Det militære hemmelighedskræm¬ 
meri virkede så godt, at hele fugo- 
projektet ville have været fuldstæn¬ 
dig glemt, hvis ikke et par af disse 
tingester havde afbrudt strømmen i 
Hanf ord og derved var blevet udøde- 
liggjorte i annalerne om atombom¬ 
bens udvikling. Da U.S. Government 
Printing Office offentliggjorde rap¬ 
porten fra Smitsonian Institution om 
f ugo-balloneme i 1973, var der meget 
få historikere, der havde taget notits af 
dem. 

I Frank Scullys bestseller „Behind 
theFly ing S aucers“ blev N e w Mexico- 
hændelsen krydret med en omtale af 
„små døde mænd“ og andre f antasi- 
f ulde beretninger. Selv om alt det, som 
Frank Scully beskrev, senere er blevet 
afvist, blev hans historier en del af 
tallerken-videnskaben og kendt under 
navnet „UFO-styrtet ved Roswell“. 

Skrækhistorie-forfatteren Whitley 
Strieber besøgte Roswell i 1980erne 
og opsporede nogle af øjenvidneme. I 
en efterskrift til bogen „Majestic“ 
gentager han nogle af vidneudsagnene: 

„Marcel begyndte al beskrive, hvad 
han havde fundet. Der var alle slags 
ting - små bjælker på ca. 3/8“ eller 1/ 
2" med hieroglyffer, som ingen kunne 
tyde. Disse bjælker lignede balsatræ 
og havde samme vægt, bortset fra, at 
de ikke var af træ i det hele taget. De 
var meget hårde, men fleksible og 
kunne ikke brænde. Der var store 
mængder af en mærkelig pergament¬ 
lignende substans, som var brun og 
meget stærk, og desuden varder mange 
metalstykker, der lignede tinfolie, men 
ikke var det. Senere fortalte ‘Mac’ 
Brazels datter, at pergamentet tilsyne¬ 
ladende var pålrykt blomster/* ■ 

KILDE: FATE, marts 1990 
OVERSÆTTELSE: civ.ing. Per A. 
Oseland/ UFO-Rogaland 
DANSK BEARBEJDELSE: Flem¬ 
ming Rasmussen & Kim Møller 
Hansen 


Kommentar: 


John Keels artikel har skabt røre i 
amerikanske ufo-kredse. Mange læ¬ 
sere af FATE har skrevet til Keel og 
bekræftet, at de selv har set fugo- 
balloner - endda nedstyrtede. 

Man kan umiddelbarthave lidt svært 
ved at forstå, at skrøbelige papirs¬ 
balloner kan nå helskindet fra Japan til 
USA - endda mange år efter krigens 
ophør og så blive antaget for at være 
noget ikke-jordisk. 

De kraftigste indvendinger mod 
Keels teori om, at „ufoet“ ved Roswell 
i virkeligheden var en fugo-ballon, 
kommerfra Don Schmitt og Kevin D. 
Randle fra Center for UFO Studies 
(CUFOS). De har besøgt det formo¬ 
dede nedstyrtningssted og interviewet 
over 150 personer, som sættes i for¬ 
bindelse med sagen (se UFO-Nyt nr. 
2, 1990). I et langt læserbrev i FATE, 
j anuar 1991, forsøger de - iøvrigt ikke 
særligt overbevisende - at argumen¬ 
tere imod Keels teori, der i øjeblikket 
ser ud til at være det mest jordnære 
bud på, hvad der egentlig skete i 
Roswell i juli 1947. 

Kim Møller Hansen 


Mars-ansigt 
på frimærke 

En af UFO-nyts læsere, Kurt Jør¬ 
gensen, Skallebølle, har sendt os en 
kopi af miniarket fra Sierra Leone, 
hvorpå man ser frimærket med Mars- 
ansigtet - omtalt i sidste nummer af 
UFO-nyt. 

Medlemsnyt 


Til dig fra SUFOI 


AF KIM 
MØLLER 
HANSEN 
FOTO: PETER 
NØRGÅRD 



SUFOIsBo 
Nielsen 
fortæller her 
om ufoer for 
fulde huse i 
Svendborg. 


SUFOIs foredragsholdere har 
travlt 


Der er interesse for uf o-fænomeneme 
og SUFOIs arbejde. Det oplever vores 
foredragsholdere gang på gang. I dette 
forår har der bl.a. været foredrag i 
„Klostergården" i Kolding den 21. 
februar og i Randers den 7. marts. Bag 
arrangementerne stod SUFOIs lokal¬ 
gruppe i Århus godt hjulpet af aktive 
medlemmer i Randers og Kolding. 
Ved begge arrangementer mødte der 
mange interesserede, ligesom den lo¬ 
kale presse dækkede begivenhederne 
på sober vis. 

Spørgelysten var som sædvanlig 
stor, og især ved foredraget i Kolding 
fik debatten en interessant udvikling. 
En håndfuld medlemmer af den mere 
Adamski- og filosofi-orienterede ufo- 
forening IGAP var mødt op. Det gav 
anledning til, at SUFOI understregede 
foreningens synspunkter, og forskel¬ 
lene mellem SUFOI og IGAP blev 
klart trukket op. Det var en debat, som 
fik tilhørerne til at glemme både tid og 
sted. 

Efterårets foredrag (se UFO-Nyt 1/ 
91 side 4) er allerede under fuld plan¬ 
lægning, men vi hører meget gerne fra 
foreninger o.lign., som ønsker besøg 
af vores dygtige foredragsholdere. 
Kontakt venligst: PeterNørgård tlf. 86 
80 13 15. 

SUFOIs postbox 


Af praktiske grunde har SUFOI i 
mange år haft en postboxadresse i 
Gentofte (postbox 6). Den bliver brugt 
af rigtig mange hver eneste måned. I 


øjeblikket tømmes den af Jørgen 
Bengtvig (bosiddende i Albertslund) 
én gang om ugen i modsætning til 
tidligere, da den blev tømt to gange 
ugentligt. Dette skyldes, at vi stadig 
savner en „postboxtømmer" bosid¬ 
dende i Gentofte. 

Vi beder derfor om forståelse for, at 
vi ikke i øjeblikket kan besvare breve 
og ekspedere bestillinger, så hurtigt 
som det kunne være ønskeligt. 

SUFOI har, hvad du søger! 


Som et led i vores omfattende informa- 
tionsarbejde om ufo-fænomenet for¬ 
handler vi en lang række materialer til 
meget rimelige priser. Vi kan ikke her 
i UFO-Nyt bringe annoncer for vores 
materialer i hvert nummer. Men du 
kan f åen samlet materialeoversigt ved 
at sende din adresse og kr. 4,75 i 
frimærker til: SUFOI, Postbox 6,2820 
Gentofte. Husk også, at vi meget gerne 
sender et gratis prøvenummer til en af 
dine ufo-interesserede bekendte, når 
blot du sender os adressen. 

Specielt til de danske lokalradioer 
har vi udarbejdet en radioudsendelse 
om ufoer. Er du med i en lokalradio, så 
lad os høre fra dig. 

Deterpopulært at lave emnearbejde 
og opgaver om ufoer i skolerne. Her 
kan vi hjælpe med en pædagogisk 
tilrettelagt „skolepakke" og leje af 
diasserien „Focus på UFOer". Nær¬ 
mere oplysninger fis på telf. 86 28 90 
61. 

Og husk nu, hvis du ser noget 
uforklarligt på himlen, så ring øjeblik¬ 
kelig til SUFOI på telf. 86 54 21 21. 



Gode bøger om UFOer 

I de sidste 4 år har SUFOI udgivet 
årbogen „UFO-Vision" med anmel¬ 
delser, omtaler og kommentarer til 
tidens aktuelle bøger om ufoer og be¬ 
slægtede emner. Desuden bringer 
UFO-Vision længere artikler om 
ufologiske emner. Ved at læse UFO- 
Vision får du et klart overblik over, 
hvad der sker på det danske og en¬ 
gelsksprogede bogmarked. Dette o- 
verblik finder du ikke andre steder, da 
UFO-Vision er verdens eneste årbog 
af sin slags! 

UFO-Vision 1987 er udsolgt! 
UFO-Vision 1988 er på 48 sider og 
illustreret. Kr. 78,00 
UFO-Vision 1989 er på 60 sider og 
illustreret. Kr. 78,00 
UFO-Vision 1990-91 er på 36 
tætskrevne sider og illustreret. Kr. 
78,00 


Bronislaw Rzepecki: 

UFOer over Polen 

Dette er den første bog om uf ologien i 
Polen med beretninger om nærob¬ 
servationer, nedstyrtninger, fysiske 
påvirkninger og andre opsigtsvæk¬ 
kende emner. To bind på i alt 84 sider 
og illustreret. Kr. 86,00 


Åcje Skjelborg: 

Pa sporet al ufonauten 


Skjelborg er mag.art. i folkloristik og 
fremlægger her sin opsigtsvækkende 
teori om, hvorfor der observeres 
ufonauter. Bogen er på 288 sider i 
pocket-fonnat. Priseneruhørt lav. Kun 
kr. 20,00 


Kim Møller Hansen: 

Fakta om...UFO 

En grundbog i ufologi med danske og 
udenlandske observationer, fotoana¬ 
lyser og ufo-teorier. Solgt i over 3.000 
eksemplarer! Bogen er på 48 sider og 
rigt illustreret. Kr. 56,00 

SUFOIs skolepakke 

Pakken består af et eksemplar af bøg¬ 
erne »fakta om „UFO", opgavebogen 
„UFO Studium" samt et nummer af 
UFO-Nyt. Pakken bestilles ved at 
indbetale i alt kr. 94,00 


Bøgerne bestilles ved at indbetale 
det samlede beløbplus kr. 12,00 (eks- 
pedition4>orto) på giro 9 11 77 25, 
SUFOI, Postbox 6, 2820 Gentofte. 
Husk at skrive påmodtagerdelen,hvad 
der bestilles. 

Stor aktivitet i Ungarn 


Allerede før portene til Østeuropa blev 
åbnet for både indrejse og især ud¬ 
rejse, dukkede der rapporter om uf oer 
op på de vestlige skriveborde. 

UFO-Nyt har tidligere skrevet om 
polske ufo-observationer, så denne 
gang tager vi lidt længere sydpå og ser 
på, hvad der rørte sig på uf o-fronten i 
Ungarn i årene op til den store politi¬ 
ske omvæltning. 

Ambulance forfulgt af flammende 
kugle 


Den 22. april 1986sidstpå aftenen var 
en mand fra landsbyen Hajdunanas 
nødt til at tage til den kirurgiske klinik 
i Debrecen, da han havde forvredet 
skulderen. Omkring kl 22.00blev han 
hentet af en ambulance, som skulle 
bringe ham til Debrecen. Kort efter at 
ambulancen havde forladt Hajdu- 
dorog, fik personerne i den øje på en 
stor, lysende kugle. 

Kuglen, der var på størrelse med 
ambulancen, fløj over vejens højre 
side. Den var orange og så ud til at 
kaste skygge. Personerne i ambulan¬ 
cen anslog den til atvære omkring 100 
m borte og flyve i enhøjde på 30-40m. 
Kuglen var omgivet af en ring, derfra 
tid til anden udspyede flammer. To af 
flammerne kom fra kuglens bagside, 
mens en tredie bevægede sig omkring 
dens midte. 

Det var lettere overskyet uden regn. 
Der kuime ikke ses nogen stjerner, 
men sigtbarheden var god. Kuglen 
fulgte efter ambulancen og en mindre 
varevogn. Observationen varede 15 
minutter, og på den tid tilbagelagde 
ambulancen 19 km. 

Da ambulancen nåede Hajdubos- 
zormeny, satte kuglen pludselig farten 
op og fløj hen over en lille skov, hvor 
den langsomt dalede ned. Under lan¬ 
dingsmanøvren udsendte den et så 
kraftigt lys, at træernes blade kunne 
ses tydeligere end i dagslys. Kort efter 
gik lyset ud, og landskabet blev atter 
indhyllet i landnattensnormale mørke. 

Da patienten havde fået den nød¬ 
vendige behandling på klinikken, for¬ 
lod ambulancen Debrecen for at køre 
manden hjem. Da de kom til landsbyen 
Josza, fik de tre mænd i ambulancen 
igen øje på en stor lyskugle. Men denne 


her var større end den, som de så på 
udturen. Den nye kugle fløj meget 
hurtigt over landsbyen og „ventede" 
på dem i byens anden udkant. Den 
tilpassede sin hastighed til ambu¬ 
lancens og fulgte efter den. 

Personerne i ambulancen var meget 
overraskede og alt for bange til at 
bruge deres VHF-radiotelefon. Efter 
nogle minutters tøven besluttede de 
sig til at standse op, men blive i bilen. 
Kuglen satte sin hastighed ned til 5-10 
km/t, men standsede ikke. På dette 
tidspunkt befandt observatørerne sig 
under nogle højspændingsledninger. 
Kuglen fløj over disse ledninger 
samtidig med, at den lyste så kraftigt, 
at ledningerne kunne ses meget tyde¬ 
ligt. Da ambulancen startede igen og 
kom op på 70 km/t, kastede kuglen 
igen skygge på ambulancen. Derme 
observation varede i omkring 10 mi¬ 
nutter, og fænomenet dukkede ikke op 
igen. 

Ambulancef olkeneundersøgteikke 
landingen, da det på det strengeste er 
forbudt dem at forlade bilen, når de 
har en patient med. Da de senere kørte 
samme vej, så de, at græsset ved den 
lille skov var brændt på det sted, hvor 
kuglen tidligere var landet. Græsset 
var vådt, og de blev overraskede over 
at se 1,5 m høje flammer på stedet. 
(Dette fænomen havde højst sandsyn¬ 
ligt en naturlig forklaring. Det var gas, 
der sivede op fra jorden. I det område 
er det meget almindeligt). 

En campingvogn på afveje 


Otte måneder senere, sidst i december 
1986, kørte en ingeniør f ra vejvæsenet 
ved02.30-tiden på hovedvejen mellem 
byerne Hajduboszormeny og Debre¬ 
cen. Her fik han øje på en „camping¬ 
vogn med oplyste vinduer" omkring 
250-300 m borte. Et orange lys 
strømmede ud af „vinduerne". „Cam¬ 
pingvognen" var parkeret midt i en 
mark, som var blevet pløjet om efte¬ 
råret og nu pletvis var dækket af sne. 

Den trætte ingeniør troede, at cam¬ 
pingvognen tilhørte et lokalt land¬ 
brugskollektiv, og at nogle personer 
fra det arbejdede i marken. Han fandt 
senere ud af, at på det tidspunkt, hvor 
han så campingvognen, var der ingen. 


der arbejdede i marken. Og da den 
lokale maskinstation kun lå 1,5 km fra 
marken, var der ingen grund til, at den 
havde efterladt en campingvogn. Der 
var heller ingen gårde eller andre 
bygninger nær det sted, hvor „cam¬ 
pingvognen" stod. Der var nogle høj¬ 
spændingsledninger 100-150 m fra 
„campingvognen". 

Huset i pløjemarken 


Denne måske mest interessante obser¬ 
vation fandt sted om natten fredag den 
9. januar 1987. En anden person fra 
vejvæsenet kørte også denne gang på 
en rutinemæssig tur fra Hajdubøszor- 
meny til Debrecen. Han kendte dog 
intet til „campingvogn"-observationen 
i december 1986. Den hørte han først 
om senere. 

Det var en stille, skyet vinternat 
med god sigtbarhed og en temperatur 
på -20°C. Da denne bilist omkring kl. 
02.30nærmede sig det sted, hvor hans 
kollega havde set „campingvognen", 
så han, hvad han troede var et stuehus 
250 til 300 m inde på marken. Der var 
lys i alle „stuehusets" vinduer. 

Da han så pludselig kom i tanke om, 
at der ikke var et stuehus i den del af 
marken, standsede han sin bil, så han 
bedre kunne se objektet. Ufoet stod 
mellem to høstakke et par meter fra 
nogle højspændingsledninger. Det var 
15 m i diameter, og dets højde var 
omkring dethal ve af diameteren. Ufoet 
var diskosformet og afrundet i kan¬ 
terne. 

Tværs igennem dets midte var der 
en række vinduer. Observatøren kunne 
se 8 eller 10 små vinduer. Der strøm¬ 
mede et gult lys ud af dem. Mellem 
vinduerne kom der grå-hvide lysstråler, 
som ikke var nær så stærke som det 
gule lys. 

Undervinduerne ud mod vejen var 
der en åbning, måske en dør. Den var 
omkring 1,5-1,6 m høj og lidt smallere. 
Lyset gennem åbningen havde samme 
farve som lyset fra vinduerne, selvom 
det var stærkere. Bag åbningen kunne 
der ses noget, der lignede et gulv. 

Der var to væsener uden for ufoet, 
mens et tredie stod i åbningen. De var 
alle iført mørke overalls. Deres ho¬ 
veder nåede halvvejs op i døråbnin- 

gen. 

Observatøren så, at der med to til 
fire sekunders mellemrum var et eller 
andet, der blinkede oven på objektet. 
Disse blink var gule og altså noget 
lysere end lyset fra vinduerne. 

Da observatøren fik øje på væse- 
neme, blev han så forskrækket, at han 
øjeblikkelig forlod stedet. Omkring 
kl. 09.00 om morgenen sneede det 
kraftigt. Det sneede i flere dage, og et 
tykt lag dækkede landingsstedet. Sjovt 
nok landede flere hundrede krager på 
stedet, da det holdt op med at sne. 

Siden den tid holdt mange personer 
fra det lokale vejvæsen regelmæssigt 
stedet under opsyn, men ingen har 
siden set noget lignende. ■ 

KILDE: International UFO Reporter, 
marts/april 1989 

En stabil 
genganger 

En aften i september 1972 så bor¬ 
gerne i den lille landsby Nyirabrany 
i det nordøstlige Ungarn noget 
meget spændende på himlen. Da 
nogle arbejdere var på vej hjem i 
toget fra en nærliggende by, så de 
syv ovale, lysende, orangefarvede, 
objekter svæve over Nyirabrany. 
Da arbejderne gik hjem fra statio¬ 
nen, kunne de stadig se lysene på 
den letskyede himmel. Klokken var 
da ca. 20.00. 

De ovale, orange objekter lyste 
med samme styrke som fuldmånen 
og befandt sig i tre rækker, hvor 
afstanden mellem de enkelte ob¬ 
jekter var noget mindre end deres 
diameter. Ingen af objekterne be¬ 
vægede sig. Det så ud som om, at 
de var limet fast på himlen. Ob¬ 
servationen denne aften varede 
omkring 30 minutter. 

De mærkelige objekter dukkede 
op igen den næste aften, og igen de 
følgende tre aftener. De blev i alt 
set fem gange. I ét tilfælde for¬ 
svandt et af objekterne i omkring 
fem minutter, hvorefter det vendte 
tilbage og indtog den samme plads 
i formationen. De øvrige blev på 
deres plads hele tiden. Denne epi¬ 
sode fandt sted omkring kl. 20.30. 

Ufoerne, der blev set af 10 til 12 
personer, dukkede hver aften op p å 
den samme del af himlen vest for 
landsbyen. 


Et koldt lyn 

Den 10. oktober 1986 mellemkl.01.30og02.00blevdersetetmeget kraftigt 
lys - meget lig et lyn -et par kilometer nordøst for byen Furjes. Det var en 
månelys og skyfri nat uden vind, og temperaturen var omkring 10°C. 

Lysstrålen, der var lodret og mindst f em gange så bred som et normalt lyn, 
kom ikke helt ned til Jorden. Da det mærkelige „lyn“ var borte, dukkede et 
lysende, sløret objekt op og svævede fem til seks minutter, før det langsomt 
forsvandt. Det sælsomme lys havde en metallisk, blå farve. Muligvis som 
følge af en let vind højere oppe blev lyset delt op i flere dele. Hver del var 
mellem 10 og 30 m lang. Fænomenet var ledsaget af en underlig lugt, der 
forblev i området i 20 til 30 minutter. 


Et springende ufo 

Den 23. august 1987 blev der set et flyvende objekt vest for byen Hajdu- 
boszormeny mellem kl. 02.00 og 03.00. Det var noget større end en planet set 
på nattehimlen, cirkelrundt og hvidt. 

Objektet fløj langsomt mod nord i retning af landsby en B almazuj varos. En 
orangefarvet lysstråle kom ud fra ufoet og svingede flere gange mod øst og 
vest. Pludselig „sprang** objektet fra ét sted til et andet med en utrolig 
hastighed. Dets nye placering var mindre end 10-15° fra den oprindelige. 

Observatøren brugte ordet „sprang**, fordi hans øjne ikke kunne følge 
denne pludselige bevægelse. På sin nye position svingede ufoet igen med 
lysstrålen, men nu blev det på sin plads. Dette varede mindst 30 minutter. Så 
forsvandt det pludseligt. Det bevægede sig ikke. Observatøren kunne ikke 
vurdere højden. 

En hurtig „fuldmåne 11 

Den 17. august 1987 mellem kl. 21.00-21.15 så en elektroingeniør en 
flyvende lysplet over byen Debrecen. Han så hurtigt, at det var noget 
usædvanligt. „Lyspletten** var rund og orangefarvet og på størrelse med 
fuldmånen, når denne er lige over horisonten. Han kunne ikke vurdere dens 
hastighed, men fulgte banen, indtil „pletten** forsvandt bag nogle af byens 
høje huse. Observationen varede 14-16 sekunder. 


Et flyvende bræt 

„Om eftermiddagen mandag den 14. september 1987 gik jeg en tur medmin 
datter,“ fortæller observatøren. „Vejret var klart, og det var skyfrit. Solen 
skinnede varmt, og der blæste en stærk vind fra vest. Min datter blev 
pludselig meget ophidset og bad mig se op mod himlen, hvor der var et 
‘flyvende bræt. * 

Jeg så ikke op, for jeg troede, at det blot var noget, der var blæst løs fra en 
af altanerne i den stærke blæst. Hun blev ved med at stirre op. Jeg blev 
nysgerrig, hvad kunne det være? Det var et ufo. Det var cylinder-formet og 
fløj langsomt mod nord. 

Jeg så på mit ur. Klokken var 18.05. Fænomenet kunne ses til kl. 18.08. 
Efter tre minutter forsvandt det uden at efterlade noget spor. Sjovt nok 
forsvandt det, før det nåede nogle skyer helt ude ved horisonten. Der hørtes 
ingen lyde, og der blev heller ikke set noget lys. Ufoet fløj i ca. to kilometers 
højde. 

Den cylindriske form var afrundet i begge ender. Da vi fik øje på det, var 
det lige over os. Hvis det havde været et fly, havde vi set vinger. Dets længde 
var otte til ti gange dets diameter. Det blinkede i sollyset, og det var hvidt. 

Mens vi kunne se det, så jeg rundt i gaderne et par gange, men ingen andre 
end os syntes at bemærke det, som jeg tror, var et stort objekt. Min datter, som 
er seks år gammel, fik øje på det, uden at det tiltrak hendes opmærksomhed 
med lyd eller lys. 

Jeg forsøgte at overbevise hende om, at det var et fly, men hun ville ikke 
tro mig og sagde: ‘Far, jeg har set mange fly, men de så helt anderledes ud.* 
Ufoet lignede et, der blev set over landsbyen Ujkigvos.** 

Nv Gallup 
unaersøgelse 

Vores tilværelse og hele vores verdensbillede vil sikkert undergå store 
forvandlinger, hvis vi engang opdager og/eller får besøg af intelligent liv fra det 
ydre rum. 

For omkring halvdelen af USAs befolkning er det et spørgsmål om, når det 
sker og ikke et spørgsmål om, hvis det sker. Det siger den seneste Gallup un¬ 
dersøgelse foretaget i USA blandt 1.236 voksne. 

46% af amerikanerne tror, at der er mennesker ligesom os på andre planeter 
i universet. Dette antal er det samme som målt af Gallup i 1973 og har 
tilsyneladende ikke været påvirket af vores seneste udforskning af universet. 

Trods troen på intelligent liv er troen på, at ufoerne er virkelige, faldet til 47% 
mod 57% i 1978 og 54% i 1973. Samtidig har flere amerikanere set ufoer, helt 
op til 14% mod kun 9% og 11% i tidligere år. 


Har du hørt eller læst om UF O er? 

Er UFOer virkelige eller blot 

folks 

1973 

1978 

1990 

fantasi? 




% 

Har du selv set noget, som du troede 

Tror du, at der lever folk ligesom os 

var en UFO? 



andre steder i universet? 


1973 

1978 

1990 

1973 

1978 1989 

1990 

% 

% 

% 


% 

% % 

% 

Ja 11 

9 

14 

Ja 

46 

51 41 

46 

Nej 89 

91 

85 

Nej 

38 

33 48 

36 

Ved ikke * 

* 

1 

Ved ikke 

16 

16 11 

18 

100 

100 

100 


100 

100 100 

100 

*) mindre end 0,5% 

UFO 

kongres 

Den 6. internationale ufo-kongres med 
titlen „UFOs - A Global View“ af¬ 
holdes den 16.-18. august 1991 i Li¬ 
brary Theatre i Sheffield, England. 
Blandt foredragsholderne kan nævnes: 
Cynthia Hind, Walt Andrus, Jenny 
Randles, Bertil Kuhleman, John 
Spencer og Bertrand Meheust. Des¬ 
uden vil kendte kontaktpersoner for¬ 
tælle om deres oplevelser. Bl.a. Betty 
Cash, Vicki Landrum, Charlie Hickson 
og Catherine Howard. 

Nærmere oplysninger om program¬ 
met, deltagergebyr, hotelbooking m.m. 
fås ved at skrive til: Andy Roberts, 84 
Elland Road, Brighouse, West 
Yorkshire, HD6 2QR, Great Britain. 



FOR SALE 

UFO models and kits both new and 
rare items, plus UFO entity figures 
and busts as well as the largest 
selection of second hånd & rare 
UFO books. We also stock posters, 
badges and a large assortment of 
UFOIogical memorabilia. 
Overseas enquiries welcome. 

For a FREE catalogue send a large 
S.A.E. to: 

UFORIA, 1 Woodhall Drive, 
Batley, West Yorkshire, 
England, WF17 7SW 
Or phone: UFO • LINE 0898 881 907 


SUFOI 

Postboks 6, 2820 Gentofte 
Giro 9 11 77 25 
Tlf. 86 28 90 61 

Normal ekspeditionstid: kl. 18-23 

1) SUFOI er en forening, der har til formål at 
bidrage til forståelsen af ufofænomeneme 
ved indsamling og bearbejdning af kilde¬ 
materiale (observationsberetninger, for¬ 
søgsresultater, bøgerm.m.), samt at udbrede 
kendskabet til emnet ved publikationer, fo¬ 
redrag og anden udadvendt virksomhed. 

2) Det er SUFOIs opfattelse, at kildema¬ 
terialet udgør et vigtigt grundlag for under¬ 
søgelser og oplysningsarbejde ud fra en se¬ 
riøs og kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kendetegn 
er, at det selv efter en nøje undersøgelse fore¬ 
taget af kompetente personer, ikke kan for¬ 
klares som værende et kendt, naturligt fæno¬ 
men. 

4) Da fænomenerne endnu er uopklarede, 
ønsker SUFOI ikke at fremhæve eller afvise 
nogen bestemt teori om deres art eller oprin¬ 
delse. 

SUFOI ledes af repræsentantskabet. Den 
daglige ledelse varetages af formanden og de 
to næstformænd. Repræsentantskabet består 
af 1 repræsentant fra hvert af de til enhver tid 
etablerede områder i Skandinavien og de 
nedsatte arbejdsudvalg. 

Torben Birkeholm (formand, rapportcentral), 
Ådalsvej 16, 9210 Aalborg SØ. 98 14 70 97. 
Kim Møller Hansen (næstf ormand, fotoaf de¬ 
ling), Eilekiersvej 14, Benløse, 4100 Ring¬ 
sted. 

Flemming Rasmussen (næstformand). Rug¬ 
marken 2, 8520 Lystrup. 86 22 59 20. 

Per Andersen (regnskabsafdeling), Kling- 
seyvej 28,2720 Vanløse. 31 71 96 64. 
Jørgen Bengtvig (arkivar), Galgebakken 
Skrænt 3-15A, 2620 Albertslund. 42 64 44 
69. 

Karin Bøger, Mariehøj 244, 2990 Nivå. 

Bent Eriksen, Avlsbrugervej 23, 2.tv., 7000 
Fredericia. 75 92 00 81. 

Jan Hansen (medlemsarkiv), Posekærvej 42, 
6200 Aabenraa. 

Ole Henningsen, Duegård, Højrebyvej 59, 
4920 Søllested. 53 94 11 69. 

Finn W. Kalvik, Arm. Hansensvei 11, N- 
5030 Landås, Norge. - Kontakt for UFO- 
NYTs læsere i Norge. 05 28 01 26. 

Frank Lerbæk, Græskæmnervej 12, 5700 
Svendborg. 62 21 39 46. Fax: 62 21 39 45. 
Henrik Klinge Pedersen, Købmagergade 59, 
1., 1150 København K. 

Ole J. Knudsen (alarmcentral). Kærsangervej 
7, 8300 Odder. 86 54 21 21. 

Bo Nielsen, Kunnerupvej 21, Kolt, 8361 
Hasselager. 8628 38 71. 

PeterNørgård (foredragsafdeling). Møllegade 
7, 1 .tv., 8600 Silkeborg. 86 80 13 15. 

Arne S. Petersen, Magleparkcn 54, l.tv., 2750 
Ballerup. 42 97 80 76. 

Jann E. Stausholm, Teisensvej 8, 9400 Nør¬ 
resundby. 98 17 85 39. 

Inge H. Svane, Mejlbyvej 610 D, Hårup, 
8530 Hjortshøj. 86 99 92 39. 


Officiel adresse 


Formål 


Daglig ledelse 


Øvrige repræ¬ 
sentantskab 

Astronomi & Rumfart 


AF OLE 

HENNINGSEN 


De første opta¬ 
gelser fra Hub- 
ble SpaceTele- 
scope svarede 
ikke helt til 
forventningerne! 
Tegning: Sky 
& Telescope 


Skematisk gen¬ 
givelse afCha- 
rons bane om¬ 
kring Pluto. 
Tegning: The 
ESA FOC 
Commissioning 
Team 


Det blinde rumteleskop? 



Som det er fremgået af dagspressen i 
det forgangne år, har der været store 
problemer med det kostbare Hubble- 
rumteleskop, som astronomer verden 
over havde sat deres lid til mht. frem¬ 
skaffelsen af de hidtil skarpeste billeder 
fra rummets fjerneste dybder. 

Den udbredte skuffelse har resulte¬ 
ret i humoristiske og bidste kommen¬ 
tarer først og fremmest i astronomiske 
kredse. I et amerikansk tidsskrift brugte 
man overskriften „Hubble-trouble?“. 
Humoren har måske været knapt så 
fremtrædendehos skatteborgerne, som 
over en årrække har stået for udgiften 
på mellem 1,5 og 2 milliarder dollars. 

Problemer med myg 

Rumteleskopets opsendelsesplan blev 
i sin tid forsinket i adskillige uger af 
nogle myg. Man turde ikke opsende 
dette fintfølende instrument, før der 
var gjort kål på de ubudne gæster. 
Dette var formentlig kun et mindre 
problem i forhold til, hvad man opda¬ 
gede efter opsendelsen med rumfærgen 
Disco very den 24. april 1990. 

Det er en kraftig, optisk fejl, en 
såkaldt sfærisk aberration, der øde¬ 
lægger skarpheden over hele bil- 
ledfeltet. Teleskopet har indbygget 
visse mekanismer, der kan rette op på 
sådanne problemer. Men i dette til¬ 
fælde viste fejlen sig at være for stor 
til, at den uden videre kunne rettes via 
fjernstyring fra Jorden. På et tidspunkt 
- formentlig i begyndelsen af 1993 - 
vil astronauter fra en rumfærge ud¬ 


skifte de defekte dele og forsøge at 
rette fejlene. 

Fejlen fundet i 1981 

Ifølge oplysninger i Washington Post 
blev den tekniske fejl fundet allerede i 
1981. Fabrikanten troede dog mere på 
målinger, der senere blev foretaget 
med, hvad man anså for bedre måle¬ 
apparatur. Disse oplysninger indgår 
naturligvis også i de undersøgelser, 
som NAS A er i gang med for at kunne 
placere ansvaret for de røde ører. 

Med det kostbare rumteleskop havde 
man håbet „at kunne kigge til univer¬ 
sets kant“. Heldigvis er det slet ikke 
umuligt at få rimelige resultater ned 
fra Hubble-teleskopet. Man har faktisk 
modtaget glimrende optagelser af as¬ 
tronomiske objekter, der ligger tættere 
på Jorden og derfor også er mere 
lysstærke. Det er nemlig nødvendigt 
at anvende optagelser af lysstærke 
objekter eller kraftigt forlænge belys¬ 
ningstiden, hvis man skal have vi¬ 
denskabeligt udbytte af optagelserne. 

Gode rekonstruerede optagelser 

Man har nu studeret visse af 
rumteleskopets fejl så nøje, at man 
rent matematisk vha. korrigerende 
computerprogrammer så at sige kan 
rekonstruere de uskarpe billeder og 
gøre dem skarpere. Med denne teknik 
har man allerede fået meget fine opta¬ 
gelser fra rumteleskopet. Man har f.eks. 
observeret de centrale dele af en ga¬ 


lakse i 40 millioner lysårs afstand fra 
Jorden. Tætheden af stjerner på dette 
sted er 400 gange højere end tidligere 
antaget. Astronomerne må måske til 
at revurdere deres opfattelse af stjer¬ 
nernes fordeling i galakserne. 

Nyt fra Pluto 

Pluto er den yderste planet i vort sol¬ 
system, den niende planet, og den ene¬ 
ste der endnu ikke har haft besøg fra 
Jorden i form af et forbipasserende 
rumfartøj med turistkameraet parat. 

Pluto er lidt anerledes end de fleste 
andre planeter. Banen hælder mere og 
er mere elliptisk end de øvrige plane¬ 
ters, ligesom størrelsen heller ikke er 
imponerende. Den er nemlig mindre 
end vor egen Måne. For 12 år siden 
fandt man vha. jordbaserede observa¬ 
tioner ud af, at Pluto selv havde en 
ledsager, månen Charon. Charon er 
halvt så stor som Pluto. Derfor har 
man af og til kaldt Pluto for en „dob¬ 
beltplanet". Denne størrelse på en 
måne i relation til moderplaneten er 
enestående og kendes ikke andre ste¬ 
der i vort planetsystem. 


# Pluto 


> Charon 


Pluto er i øjeblikket omkring 4,5 
billioner km fra Jorden, hvilket er no¬ 
get af det tætteste, vi kommer i løbet af 
Plutos 249-årige omløbstid om Solen. 

Det er usædvanlig svært at lave gode 
optagelser af Pluto og Charon fra 
jordbaserede teleskoper pga. den me¬ 
get lille afstand mellem de to him¬ 
mellegemer. Med Hubble-teleskopets 
FOC-kamera (Faint Object Camera) 
har man forsøgt sig med flot resultat. 

Vellykket langtidsoptagelse 

Det er samtidig den første langtids¬ 
optagelse fra teleskopet af et mål, der 
bevæger sig. Det er derfor nødvendigt 
at programmere rumteleskopet til at 
fokusere på Pluto i sin bane om Solen, 
samtidig med at teleskopet skal holdes 
nøj agtigt på plads i sin bane om Jorden, 
der samtidig, også har sin egen bane 
om Solen at passe. 



Den heldige optagelse blev lavet, da 
Charon - set fra teleskopet - var længst 
fra Pluto. Charons bane ligger om¬ 
kring 20.000 km fra Pluto - en af stand 
der kun er ca. halvanden gange Jord¬ 
ens diameter. Pga. teleskopets fokuse¬ 
ringsproblemer har man desværre ikke 
kunnet observere detaljer på pi anetens 
overflade. 

Yderligere observationer af Pluto 
og Charonf ra Hubble Space T elescope 
kan forhåbentlig være med til at give 
astronomerne bedre kort på hånden, 
når de forsøger at give bud på dannel¬ 
sen af og udviklingen på denne vor 
hidtil fjerneste planet og dens måne. 


Kig på 

Merkur, som er den inderste planet i 
vores solsystem, kan mange gange 
være vanskelig at finde. Merkur kan 
(når den er synlig) ses som enten af¬ 
ten- eller morgenstjerne. I dagene 
omkring den 25. juli er der gode mu¬ 
ligheder for at observere planeten, der 
i disse dage vil gå ned 45 min. efter 
Solen. 

Venus vil til midten af juli være at 
finde som aftenstjerne. Den 13. juni er 
planeten længst øst for Solen, og vil da 
gå ned 2 timer og 45 min. efter sol¬ 
nedgang. I en kikkert kan man følge 
med i Venus’ faser. 

Mars vil kunne ses som en svagt, 
rødligt lysende stjerne indtil septem¬ 
ber. Den 14. juni vil Mars være i 
konjunktion med Jupiter, hvilket vil 
sige, at Mars og Jupiter set fra Jorden 
står tæt sammen. Enkelte videnskabs- 
mænd mener stadig, at konklusionen, 
der udelukker liv på Mars, blev draget 
lidt for hurtigt. I oktober 1990 mødtes 
en række videnskabsmænd fra USA, 
Sovjetunionen o g Europa i Florida for 
at diskutere teorierne om liv på Mars. 
Der er i øjeblikket tre teorier: der er 
ikke og har aldrig været nogen form 
for liv; der eksisterer visse mikro- 
bakterier på planeten; der har været liv 


Pioneer 11, som er en af de ældste 
fungerende rumsonder, har haft pro¬ 
blemer med at kommunikere med 
NASA. Besværet skyldes en fejlfunk¬ 
tion i en antenneomskifter. Pioneer 11 
er udstyret med flere antenner, og det 
er den højfølsomme antenne, der for 
øjeblikket er ude af funktion. NASA 
har dog stadig kontakt med den 


himlen 

på Mars, men det er nu udslettet. 

Jupiter går midt i juli fra Krebsen 
inefi Løven. Fra begyndelsen af juli vil 
den være for tæt på Solen til at kunne 
iagttages, men indtil da kan vi stadig 
se solsystemets største planet. 

Saturn kommer i opposition i slut¬ 
ningen af juli, hvor den er at finde i 
stjernebilledet Stenbukken. lenstørre 
kikkert kan man se Satums ringe. Sa¬ 
turn lyser med et kraftigt gult lys. 

Uranus kommer i opposition den 
4.juli, hvor den kl. 12.00 vil være at 
finde ca. 11° over horisonten. Det 
kræver dog gode vejrforhold og en 
god portion held at se denne planet. 

Månen bliver halvskyggeformørket 
den 27.juni og den 26. juli. Ingen af 
datoerne kan formørkelsen ses fra 
Danmark. 

Stjemeskudssværmen Perseideme 
er igen aktiv fra slutningen af juli. Der 
vil under gode forhold være mulighed 
for at se op til 50 meteorer pr. time. 
(Det som astronomerne kalder ZHR, 
zenithal hourly rate) Udstålings- 
radianten ligger i stjernebilledet Per- 
seus. Udstrålingsradianten eller 
radianten er det område på himlen, 
som meteorerne tilsyneladende stråler 
ud fra. ■ 


„hørehæmmede" rumsonde. NASA 
bruger sit DSN (deep space network) 
system, hvormed der sendes instruk¬ 
tioner til Pioneer. Også på den for¬ 
holdsvis nye rumsonde, Ulysses, er 
der problemer med antennen. NASA 
regner dog med at fejlen her kan rettes. 

Kim Horsevad 



Hørehæmmede rumsonder 


AF KIM 
HORSEVAD 



Hidtil bedste a- 
stronomiske op¬ 
tagelse fra Jor¬ 
den af planeten 
Pluto og månen 
Charon. 

Foto: Canada- 
France-Hawaii 
T elescope 


Optagelse af 
Pluto (midt i bil¬ 
ledet) samt Cha¬ 
ron fra Hubble 
Space telescope. 
Foto: The ESA 
FOC 

Co mmissi o ning 
Team 

Ufologi 


AF RICHARD 
SIGISMOND 


Så stor som en fodboldbane! 


Der er nok dem, der vil mene, at 
ufologien ikke er nær så dårligt stillet, 
som mangelen på hårde beviser i før¬ 
ste omgang lader antyde. Da der nu 
mangler beviser, må de, der forsker i 
dette vanskelige emne, fæste lid til 
vidneudsagn. Vi håber dog, at denne 
tilstand blot er forbigående, for der er 
noget, der tyder på, at hvis der var en 
større villighed til at foretage en rigtig 
professionel tilnærmelse til emnet, 
ville de „hårde beviser** hurtigt dukke 
op. 

Værdien af menneskelige 
vidneudsagn 

Det at være afhængig af menneskelige 
vidneudsagn er ikke enestående for 
ufo-forskningen. Denne mangel bør 
ikke automatisk stemple hverken de, 
der forsker i ufo-fænomenet, eller 
vidneme som løgnere. Det store be¬ 
hov for at indsamle vidneudsagn og 
vurdere deres troværdighed er fælles 
for mange fag og erhverv. Sociologi, 
psykologi, psykiatri, efterretnings¬ 
virksomhed, historie, regeringsadmi¬ 
nistration og selvfølgelig hele retssy¬ 
stemet er afhængige af vidneudsagn. 
Mange vigtige beslutninger er truffet 
som følge af menneskelige vidneud¬ 
sagn. Manglen på hårde beviser har 
ofte været brugt af de største kritikere 
som et bevis på, at ufo-fænomenet ik¬ 
ke er en videnskabelig undersøgelse 
værd. 

Jeg mener ikke, at dette argument 
kan forsvares rent videnskabeligt. For 
alle disse data, der er indsamlet i form 
af tusindvis af rapporter fra hele ver¬ 
den, tyder helt klart på det modsatte. 
Alt dette betyder, at vi på nuværende 
tidspunkt hellere må se alle infor¬ 
mationerne ud fra en socialviden¬ 
skabelig synsvinkel. Ved at gøre det 
lader vi antyde, at fænomenet er vir¬ 
keligt. 

Et virkeligt, men usædvanligt 
fysisk fænomen? 

Mange spørger, om vi står overfor et 
virkeligt, men usædvanligt fysisk fæ¬ 


nomen. Eller om de uforklarede, tro¬ 
værdige ufo-rapporter blot er et inter¬ 
essant produkt af frygt, usikkerhed 
eller drømme, projiceret over i den 
moderne rumalders forklædning. Ud¬ 
trykt mere enkelt: Hvor stor er mulig¬ 
heden for, at vi har med noget at gøre, 
der ligger uden for vidnets psyke? 
(Red. bemærkning: Måske ville en og 
anden sige „vidnerne**, da der i mange 
tilfælde er tale om to eller flere vidner. 
Det lyder højst usandsynligt, at ad¬ 
skillige vidner med vidt forskellige 
psykologiske baggrunde eller „bris- 
tepunkter** ville opleve det samme, 
hvis det var noget, der foregik inden i 
deres psyke). 

Hvordan kan vi afgøre, om det er en 
objektiv fysisk usædvanlighed, der 
skaber de stimuli, som vidneme rea¬ 
gerer på, nårvi har så få fysiske beviser 
at fæste vores lid til? De fysiske vi¬ 
denskaber kanhelt sikkert hjælpe, men 
hvad med de sociale videnskaber? 

De følgende tilfælde, som forfatte¬ 
ren har undersøgt, illustrerer det der 
lige er omtalt. På trods af de store 
forskelle, der er mellem vidneme, er 
der mange ligheder mellem beretnin¬ 
gerne. 

Gigantiske, orange ufoer 


De tilfælde, der kort omtales her, er 
forfatteren blevet opmærksom på i de 
seneste år. De er ikke omhyggeligt 
udvalgt fra ufo-litteraturen for at ud¬ 
gøre et bevis, men er derimod gennem 
de seneste år dukket op hver for sig og 
uafhængigt af hinanden. Mens man let 
kunne Finde mange flere og lignende 
tilfælde, der i litteraturen er sammen¬ 
holdt, er disse aldrig blevet sammen¬ 
lignet før. Denne præsentation har et 
dobbelt formål: at illustrere de socio¬ 
logiske faktorer og fremlægge et nyt 
og muligvis vigtigt materiale. 

På en måde repræsenterer disse til¬ 
fælde „noget usædvanligt inden for 
noget usædvanligt**. Der tales om gi¬ 
gantiske, orange diskosser på størrelse 
med fodboldbaner; tingester, der var 
så store og så afvigende fra, hvorledes 
vidnerne forventede, at et ufo „skulle 


se ud“, at nogle af de forskræmte ob¬ 
servatører, forat bruge deres egne ord, 
var for „forvirrede** til at tale om dem. 

Selv om alle disse særlige tilfælde 
fandt sted inden for U S As grænser, er 
de spredt over et stort område, der 
spænder fra Maine til New Mexico og 
Montana. Omgivelserne spænder lige 
fra en lille by i New England til de 
nordlige bjerge i det centrale Montana, 
fra en af de største byer i Vesten til de 
tyndt befolkede, golde og isolerede 
områder i det nordvestlige New Me¬ 
xico, hvor Jicarilla Apache indianerne 
bor. 

Selv om det i alle tilfælde drejer sig 
om amerikanske lokaliteter, repræ¬ 
senterer vidneme ikke desto mindre 
flere forskellige kulturer. Der er store 
forskelle på deres idealer, normer, mål, 
holdninger, moral, tabuer og religion. 
Alligevel taler alle vidneme om at 
have set enorme, orange, flyvende 
diskosser. 

Anvendte principper 


Når vi betragter den store mængde 
vidneudsagn, der drejer sig om ufoer 
ud fra et sociologisk synspunkt, vil vi 
opdage, at de udviser visse karakteri¬ 
stiske træk, som vi ville forvente af et 
objektivt, virkeligt fænomen. Der er 
en erfaring inden for de sociologiske 
videnskaber, der er relevant her: Når 
man bliver konfronteret med rappor¬ 
ter om usædvanlige og forvirrende 
fænomener, skal man være opmærk¬ 
som på, at hændelser, der højst sand¬ 
synligt finder sted uden for fatteevnen, 
finder sted overalt, hvor der kommer 
lignende rapporter fra mange enkelt¬ 
personer fra forskellige kulturer, geo¬ 
grafiske områder og på forskellige 
tidspunkter. 

Vi bør se på både antallet af rapporter 
og de kulturelle, religiøse, etniske og 
ideologiske forskelle og den geogra¬ 
fiske udbredelse. Vi må også erindre, 
at vi skal se på observationens varig¬ 
hed. Hvis vores data så opfylder disse 
strenge krav, vil vores grundsætninger, 
der er baseret på mange studier og 












analyser af den menneskelige adfærd, 
vise, at vi godt kan gå videre med den 
hypotese, at en fælles og ekstern sti¬ 
mulus har påvirket disse mange ens 
svar. 

Hvis vi anvender ovennævnte prin¬ 
cip ved indsamlingen og undersøgelsen 
af blot en lille del af de ufo-rapporter, 
der er dukket op gennem de sidste 40 
år, vil vi hurtigt opdage, at det drejer 
sig om tusinder af rapporter, der inden 
for visse parametre har mange og be¬ 
tydelige ligheder. Vi vil også opdage, 
at de vidner, der kommer med disse 
rapporter, taler til os fra hele kloden. 
De taler til os fra de mest isolerede 
egne og f ra storbyerne, f ra de moderne 
industrialiserede lande såvel som fra 
ulandene. De er katolikker, og de er 
protestanter, muslimer og jøder, 
kommunister og kapitalister, konser¬ 
vative og liberale, universitetsud¬ 
dannede og analfabeter, velhavende 
og fattige. Deres beretninger er ofte 
fulde af gentagelser, så ens er de. 

Vores data opfylder faktisk vores 
kriterier fuldt ud. V i er på denne måde 
ikke blot pålagt nogle videnskabelige 
principper, men også en fælles logik, 
så vi ikke uden videre affærdiger visse 
data som irrelevante, men tilstræber at 
gøre vores bedste i udforskningen af 
ufo-fænomenet ud fra den forudsæt¬ 
ning, at der er stor sandsynlighed for, 
at ufo-observatøreme faktisk har set 
det, de så hårdnakket påstår. 

Tilfælde nr. 1. 


Type: CE-1 

Dato: Midt i september 1979 
Tidspunkt: 0430 
Antal observatører: 2 
Lokalitet: Sanford, Maine 

Søndag den 14. november 1982 bragte 
WBZ-TV i Boston dokumentarud¬ 
sendelsen „The UFO Experience“, 
hvor man brugte noget af det, som 
både jeg, J. Allen Hynek, John 
Schuessler, Richard Haines, Bruce 
Maccabee, Peter Gersten og andre 
havde skrevet. Kort efter udsendelsen 
blev jeg ringet op af en ung dame, 
Holly Travis, en kvik og veltalende 
gymnasieelev fra Sanford i Maine. 
Hun havde sikret sig mit telefonnum¬ 
mer i Colorado, fordi hun var meget 
opsat på at fortælle mig, hvad der for 
hende og hendes veninde havde været 
en meget overraskende oplevelse. 

Selv om den havde fundet sted tre år 
tidligere, havde hun så svært ved at 
tale om hændelsen, at hun besluttede 

sig til aldrig at omtale den igen. Nu 
ville hun blot fortælle den til en, der 
var interesseret i at høre hendes for¬ 
bløffende beretning. 

Hun og hendes veninde, Debbie 
LaRose, sov hos hinanden - som det er 
skik blandt teenagers. De blev plud¬ 
selig vækket, da Hollys lillebror, der 
sov i nærheden, talte i søvne. Debbie 
slog tæpperne til side for at se, hvad 
klokken var uden at tænde lyset. Den 
var 04.30. 

Få minutter senere stirrede Debbie 
ud ad vinduet og udbrød, „Holly, se, 
se!" De to piger betragtede, hvadHolly 
senere beskrev som en „kolo-enorm“, 
klar, orange, rund tingest, hvis un¬ 
derside var meget tydelig, da den 
langsomt passerede over dem roter¬ 
ende om sin egen akse i omkring 200 
meters højde. I denne lave højde kunne 
de se konturerne i bunden af, hvad der 
lignede et usædvanligt stort fartøj, „så 
stort som en fodboldbane". Det fløj 
med en hastighed på omkring 15 til 20 
km/t. 

Pigemef ulgte detmed øjnene, indtil 
det langsomt forsvandt ned bag taget 
på naboens hus. Størrelsen, den eks¬ 
tremt lave højde og den klare farve 
gjorde et stærkt indtryk på de unge 
observatører. 

I et brev, som Holly sendte mig, 
fortæller hun: „Jeg vendte mig mod 
Debbie og sagde, ‘Ved du, hvad det 
var, vi lige så?’ og hun svarede, ‘Jeg 
ved det. ’ Vi ville fortælle det til avisen, 
men vi var for bange og forvirrede, så 
vi gjorde det aldrig." 

Hollys brug af ordet „forvirret" er 
efter min mening meget vigtig. Det er 
en interessant og forståelig reaktion, 
der opstod som følge af det, der skete 
omkring pigerne. Enhver hændelse, 
der afviger fra de afstukne normer, er 
ubehagelig, ubekvem og forvirrende. 
I dette tilf ælde blev selv normerne for, 
hvordan et ufo „skulle" være, tilsi¬ 
desat af diskossens usædvanlige stør¬ 
relse og farve. 

Hvis der er nogen, der vil afvise de 
to pigers vidneudsagn med den be¬ 
grundelse, at de var unge, naive, og at 
det var sent på natten, vil det næste 
tilfælde nok have den modsatte effekt. 
Den næste rapport kommer direkte fra 
en militærkilde, der understreger Hol¬ 
lys og Debbies indtryk. (Som uden¬ 
forstående har jeg bemærket, at teenage 
vidner, i denne socialpsykologiske 
undersøgelse såvel som i andre un¬ 
dersøgelser inden for de sociale vi¬ 
denskaber, har bevist, at de er i stand 
til at fremlægge et lige så klart og 


detaljeret vidneudsagn som en hvil¬ 
ken som helst anden noget ældre al¬ 
dersgruppe). 

Tilfælde nr. 2. 


Type: CE~1 

Dato: 8. november 1975 
Tidspunkt: 02.53 (begyndelsestids¬ 
punkt) 

Varighed: Ikke nævnt, men mindst 10 
minutter 

Antal observatører: Mange militær¬ 
personer 

Lokalitet: Judith Gap, Montana 

I ef teråret 1975 var de meget følsomme 
Strategic Air Commands (S AC) baser 
i de nordlige stater fra Maine til Mon¬ 
tana i en periode på omkring to uger 
plaget af en serie „besøg" af uiden¬ 
tificerede og altid undvigende objek¬ 
ter. Sagen blev, som så mange andre 
sager af lignende karakter, holdt uden 
for offentlighedens søgelys. Under en 
række Freedom of Information Act 
(loven om offentlighed i forvaltningen) 
retsager, der kulminerede i januar 
1979, blev de censurerede beretnin¬ 
ger om disse hændelser frigivet af 
forsvarsministeriet. 

Den uf o-observation, der har størst 
interesse for os i denne sammenhæng, 
var en af de mange, der indløb fra 
SAC-baseme sidst i 1975. Det drejer 
sig om en observation af et enormt, 
orangef arvet, glødende objekt på stør¬ 
relse med en fodboldbane. Det dalede 
langsomt ned over en atom-raket-silo 
ved Judith Gap i Montana, nær Great 
Falls. Den beskrivelse, som fly¬ 
vevåbenets personale gav af diskos¬ 
sen, ligner den som de unge piger i 
Sanford, Maine, gav. 

Oplysningerne frigivet under Free¬ 
dom of Information Act sagen i januar 
1979, drejer sig om nogle observa¬ 
tioner af ufoer, der hjemsøgte vore 
atomvåbenlagre. Den gigantiske, 
orange diskos omtales dog ikke. De 
oplysninger, der følger, kommer di¬ 
rekte fra de militærpersoner, der var til 
stede under observationen. Det lyder 
ikke særligt sandsynligt, at de to unge 
piger fra New England skulle have 
haft kendskab til den slags oplysnin¬ 
ger, så de kunne have sat gang i deres 
fantasi. 

I løbet af foråret 1982 mødte jeg 
flyvevåbenpilot og karriereofficer Ja¬ 
mes Moulton to gange. Han var en af 
de helikopterpiloter fra Malmstrom, 
der sammen med andre fra sikker¬ 
hedspolitiets helikoptertjeneste var 

beordret til de missilsiloer, hvor den 
store diskos blev set. I det følgende 
bringes detaljerne fra denne bemær¬ 
kelsesværdige rapport, der stammer 
direkte fra piloten James Moulton og 
dokumenterne fra både Malmstrom 
AFB og NMCC (National Military 
Command Center), Washington, D.C. 

Den 8. november 1975 kl. 02.53 
registrerede Malmstrom AFB syv 
radarmål på den radar, der scannede 
over området mellem 3.200 og 5.000 
meters højde. På samme tidspunkt så 
nogle vidner lysene på himlen og hørte 
en støj meget lig med jetstøj. Ifølge 
FAA var der ingen jetfly inden for en 
radius af 200 km. Objekterne blev 
fulgt på radaren, mens de fløj over 
Lewiston, Montana, med en så lav 
hastighed som 12 km/t. 

Kl. 02.54, et minut senere,beordrede 
NOR AD to hurtigtgående F-106 j agere 
på vingerne. De var i luf ten i løbet af 
kun tre minutter, kl. 02.57. Personalet 
på Malmstrom og adskillige SAC- 
baserrapporteredep å samme tidspunkt 
lys og lyd, der lød som motorstøj. 

Missile Command Post rapporterede 
derefter, at sikkerhedsbestemmelserne 
ved missilsiloeme blev krænket, og 
S ecuri ty A lert Teams (SAT) blev straks 
alarmeret af affyringskontrolofficeren, 
der bad dem foretage en undersøgelse. 
Command Post modtog kort ef t er over 
radioen en meddelelsefra S AT-teamet 
om, at en enorm diskos, der var på 
størrelse med en fodboldbane og ud¬ 
sendte et klart, orange lys, svævede 
overen af missilsiloeme! S AT-teamet 
nærmede sig, men stoppede kort før 
de kom ind under det frygtindgydende 
objekt. Flypilot Moulton fortalte mig, 
at lyset fra diskossen var „kraftigere 
end sollyset", et imponerende syn i 
ef terårsnatten. Der blev slået alarm på 
basen. 

Da de to hurtigtgående F-106 jagere 
nærmede sig missilbasen i en højde af 
4.000m p å grund af bjergene, slukkede 
diskossen pludselig sit lys. Da jetflyene 
havde cirkl et et par gange og derefter 
fløj bort, tændte diskossen igen sit 
intense lys! S AT-teamet så de cir¬ 
klende jetfly, og hvordan objektet 
reagerede på flyene. Da sikker¬ 
hedspolitiets helikoptere nærmede sig 
missilbasen, begyndte den enorme, 
orange diskos at stige, og da den kom 
op i ca. 300 meters højde, kunne 
NOR AD igen se den på radaren, hvor¬ 
fra den forsvandt i 70.000 meters højde. 

Personalet fra flyvevåbenet fortalte 
mig, at dagen efter blev det atomare 
missil, der var blevet „undersøgt" af 


den mærkelige gæst, omhyggeligt ef¬ 
terset af personalet på Malmstrom. 
Der blev gjort meget ud af at under¬ 
søge måloplysningeme i missilets 
computersystem. Moulton fandt ret 
hurtigt ud af, at inden for en uge blev 
først måloplysningeme udskiftet og 
derefter hele missilet. Da han spurgte 
om, hvorfor man gjorde alt dette, fik 
han blot at vide: „Vi stoler ikke på 
‘dem\“ 

Tilfælde nr. 3. 


Type: NL - CE-1 
Dato: 28. marts 1978 
Tidspunkt: Midnat - 01.30 
Varighed: 1,5 time 
Antal observatører: 3+2 
Lokalitet: Denver, Colorado 

I dette tilfælde bevæger vi os fra 
Montanas bjerge til byen Denver; fra 
et høj-teknolog i sk militærområde til 
en stille villavej i en storby. Og mere 
vigtigt: Vi bevæger os fra et strengt 
disciplineret militært samfund til en 
verden af midaldrende, amerikanske 
middelklasseborgere. Men rapporterne 
om de enorme, orange objekter er stort 
set de samme. 

„Det var tæt ved midnat den 28. 
marts 1978, da min fætter og hans 
kone satte mig af uden for mit hjem. 
Jeg vil ikke oplyse hans navn, for da 
jeg stod ud af bilen og så, hvad jeg 
troede var tre uf oer, stod de også ud og 
så op, og da de så det samme som jeg, 
beordrede han sin kone ind i bilen 
igen, hvorefter de hurtigt kørte bort og 
lod mig selv klare dette ukendte, som 
jeg bedst kunne! 

Jeg tilkaldte straks en ven og nabo, 
der bor lige på den anden side af gaden, 
og Jim Dawson, også en af mine 
venner, der bor et par huse længere 
mod nord. Vi sad alle tre på naboens 
græsplæne denne klare, kolde nat og 
betragtede de klare, orange ‘unaturligt 
store måner’ i mindst halvanden time. 
I dette tidsrum bevægede de sig ikke. 
Omkring kl. 01.30 brød de forma¬ 
tionen, og det til højre fløj først mod 
højre. De to andre bevægede sig ikke 
de næste par minutter, hvoref ter de 
begyndte at bevæge sig, og alle tre 
steg op mod himlen i forskellige ret¬ 
ninger. I starten bevægede de sig 
langsomt..så så det ud, som om de 
satte farten op og forsvandt." 

Sådan begynder den skriftlige be¬ 
retning, som Irene Bigelow har sendt. 
Under et interview, jeg foretog, be¬ 
skrev hun de tre enorme, orange dis¬ 


kosser som værende mindst dobbelt så 
store som hendes garagedør. Irene 
Bigelow er teknisk assistent i et arki¬ 
tekt- og ingeniørfirma. Hendes mand, 
der lige har trukket sig tilbage, var 
chef for Denver City Police Corps. 

Irene Bigelow, der er en klart tæn¬ 
kende kvinde, er både overrasket og 
skuffet over den opf ørsel, som de fleste 
andre vidner udviste. Hendes ene nabo 
forbød hende at sætte sit navn i for¬ 
bindelse med observationen af frygt 
for, at det ville skade hans position 
inden for kirken. Hendes fætter og 
hans kone ville ikke blive for at se 
objekterne, men flygtede nærmest i 
frygt. Hendes anden nabo, Jim 
Dawson, der er en yngre mand, er 
meget mere modig, for han var den 
eneste i gruppen, udover Irene Bige¬ 
low, der offentligt fortalte om obser¬ 
vationen. Rent privat ville de andre 
dog godt kendes ved hændelsen. Frygt 
og frygten for latterliggørelse, får i 
almindelighed folk til at holde mund. 

Tilfælde nr. 4. 


(Red. bemærkning: Som sådan er dette 
ikke ét tilfæ Ide, men en kort beretning, 
der er skrevet ud fra flere enslydende 
beretninger, der illustrerer og under¬ 
bygger det tema, som Sigismond om¬ 
taler i denne artikel. Tilfældene illu¬ 
strerer også ret godt, hvor stort et 
område den seriøse ufo-forsker må 
spænde over, hvis han vil spore det 
drilske ufo-fænomen). 

At komme gennem Jicarillo Apache 
Reservatets golde områder med en af 
stammens politibetjente som chauffør 
er ikke en oplevelse, man uden videre 
glemmer. Betjentens fuldekontrol over 
det 4-hjulstrukne køretøj er beun¬ 
dringsværdig, alt imens det urørte 
terrænhurtigtpassererforbi. Vi brugte 
det meste af dagen til at lede efter 
nogle indianere, som vi vidste havde 
set en meget stor, orangefarvet, lysende 
diskos, og et cylindrisk eller cigar- 
formet, sølvagtigt objekt. Da dagen 
var gået, syntes vi, at eftersøgningen 
havde båret frugt. 

H vad der virkelig har stor betydning 
i denne korte beretning, er den kends¬ 
gerning, at til trods f or at jicarill åerne 
lever isoleret fra hovedstrømningerne 
i den dominerende amerikanske kul¬ 
tur, afviger deres beretning kun meget 
lidt fra de beretninger, vi får fra ob¬ 
servatører i Vermont, North Carolina, 
Montana, Denver eller Maine. 

Under denne søgning gennem 
indianerterritoriet stod det hurtigt klart 

for mig, at denne stamme modtog 
enhver fremmed med en forsigtig 
mistænksomhed. Det var især meget 
tydeligt blandt stammens medlemmer 
dybt inde i reservatet. Min tilstede¬ 
værelse i selskab med en respekteret 
og velkendt stammebetjent smeltede 
dog langsomt deres oprindelige kø¬ 
lighed. 

Dajicarilla-apacheme fortalte deres 
beretninger, der også omfattede rap¬ 
porter om enorme, glødende, orange¬ 
farvede diskosser, trådte kulturfor¬ 
skellene mellem disse mennesker og 
Holly Travis’ og Debbie LaRoses a- 
merikanske teenage-kultur, Irene Bi- 
gelows middelklasseverden og den 
militære verdens karriereofficer - som 
James Moulton - med avancerede 
computere og hurtigtgående jetfly 
meget tydeligt frem. 

Ligheden mellem jicarillaemes be¬ 
retninger og de beretninger, der kom 
fra de andre amerikanske kultur¬ 
grupper er også meget tydelig. De 
samme ligheder kan spores overalt, 
ligegyldigt hvorrapporten endkommer 
fra. 

Et problem for denne tidsalder 
(enestående i relation til fortiden, men 
helt sikkert ikke, efter hvad vi forven¬ 
ter af fremtiden) er, at med masseme¬ 
diernes voksende udbredelse vil vi 
dagligt blive konf ronteret med en kon¬ 
stant og meget varieret information¬ 
sstrøm, der dog of test vil ha veen meget 
ubestemmelig sandhedsgrad. 

At udskille signalet fra støjen er 
ikke så let, og især ikke når det drejer 
sig om rapporter om usædvanlige fæ¬ 
nomener - og ufo-fænomenet er et af 
de mange, der hører til i denne kategori. 

Inden for ufo-området er alle op¬ 
lysninger et resultat af menneskelige 
vidneudsagn - observatørernes beret¬ 
ninger. Beretningernes troværdighed 
er et problem for både kritikere og 
tilhængere af ufologien. Inden for de 
sociale videnskaber har man en metode 
til bestemmelse af et vidneudsagns 
mulige værdi, et værktøj der gør det 
muligt at finde ud af, hvilke informa¬ 
tioner det er værd at forfølge. Med 
denne artikel har jeg forsøgt at frem¬ 
lægge denne metode. 

■ 

KILDE: International UFO Reporter, 
2457 West Peterson Avenue, Chicago, 
Illinois 60659, USA. 
OVERSÆTTELSE: Flemming Ras¬ 
mussen 

BEARBEJDELSE: Kim Møller Han- 


eneste^ 

DANMARKS' PROFESSIONELLE EDB-LØNSYSTEM 

til Bygge- og Anlægsvirksomhed 
Transport, Installation og Industri 

O 




Alle akkordformer, automatisk forskuds- og overskudsbe¬ 
regning, mange tillægs- og fradragsordninger, lønfordeling, 
statistikker, redegørelser, alle Sh- og ferieordninger, faktu¬ 
reringsgrundlag, overførsel til/fra andre edb-systemer, en¬ 
kel gageadministration. 

Rekvirer brochure og reference-liste hos: 

Inter Cos 

Tlf. 47 38 04 48 

Unix • Olivetti • IBM • Texas Instruments • NCR • Motorola 


Mod andre 
ufo-interesserede 

SUFOIs bomærke kan købes som et 
meget flot emblem til at sætte på jak¬ 
ken. Emblemet er i guldsmedekvalitet 
og leveres som nål. Køb dit emblem 
nu og kom i snak med andre ufo¬ 
interesserede. Prisen er kun kr. 35,00 
Beløbet indbetales på giro 9 11 77 
25, SUF OI, Postbox 6,2820 Gentof te. 
Husk at lægge kr. 12,00 til beløbet til 
dækning af vores portoudgifter. 



Læser du engelsk? 

George Terence Meaden: 

The circles Effect and Its Mysteries 
Dette er en meget flot bog om de 
mystiske cirkler i Sydengland. Mange 
beretninger samt teorier om cirklernes 
oprindelse. Bogens oplysninger er 
opdaterede. Bogen er på 116 sider, 
indbunde tog rigt illustreret. Kr. 198,00 

John Michell: Phenomena. 

A Book of Wonders 

Bogen for alle, som kan lide myste¬ 
rier. Et væld af beretninger om mysti- 
skenedf ald fra himlen, alf er, spøgelser, 
teleportation, mystiske dyr m.m. 
Bogen er på 128 sider og illustreret. 
Kr. 78,00 

Bøgerne bestilles ved at indbetale det 
samlede beløb plus kr. 12,00 (ekspe¬ 
dition/porto) på giro 9 11 77 25, 
SUFOI, Postbox 6, 2820 Gentofte. 
Husk at skrive på modtagerdelen, hvad 
der bestilles. 


Ring Hl SUFOI 

Information: 

86 28 90 61 

Alarmcentral: 

Foredrag: 

86 54 21 21 

86 80 13 15 
































Flyvende ubåd i Østersøen? 

Af Ole Henningsen 

Pludselig var der uro i vandet, og et ubådslignende fartøj kom op til overfladen. Der 
blev tændt et par raketmotorer på fartøjet, som hurtigt forsvandt i himmelrummet 
med stor fart. 

Sådan lyder i korthed den fantastiske beretning fra kaptajn Nordberg på sejlbåden 
»Ocean Force«, hjemmehørende i Fiskebackshamn. 

Sådanne beretninger er med mellemrum dukket op i UFO-pressen verden over. Men 
denne utrolige historie er imidlertid helt ny og stammer fra vore hjemlige farvande. 
Beretningen fortælles af svenskeren Anders G. Magnusson i tidsskriftet SAF-Bulletin 
nr. 6/1990. 

Sejlbåden »Ocean Force« befandt sig torsdag den 26. juli 1990 ca. 70 sømil øst for 
Møn med kurs mod Rønne på Bornholm. Båden havde tidligt om morgenen forladt 
Klintholm havn og deltog sammen med andre både i sejladsen »Sailing for Peace« og 
havde Bornholm som mål. 

Klokken var 04.35, da bådens ekkolod viste, at noget stort pludselig passerede under 
kølen og var på vej mod overfladen. Fra en større yacht i nærheden lød også en 
advarsel over højttaleren om at passe på, da en ubåd tilsyneladende var i færd med at 
dykke ud. 

Havet omkring sejlerne var i oprør, og et fartøj dukkede op af vandet. Det lignede 
ikke en sædvanlig ubåd, men havde et slankt stålskrog med høj overbygning bagerst. 
Hurtigt blev et par raketmotorer tændt, og det store projektillignende fartøj hævede 
sig op i luften og forsvandt ud af syne med et drøn som et stykke fyrværkeri. 

Kort efter kom en F-14 jager samt et NATO-orlogsfartøj til stede. Fartøjet drejede bi, 
og kaptajn Nordberg fra »Ocean Force« fik fra orlogs fartøj et bekræftet, at den 
»flyvende ubåd« hverken stammede fra NATO- eller Warszawapagt-landene. 
Indrømmet - denne beretning lyder mest som en skipper skrøne, men vi har nu 
alligevel valgt at lade vore læsere få kendskab til beretningen, som den i øjeblikket 
foreligger for os. 

Men hvis beretningen skal tages for pålydende, er det synd, at der tilsyneladende ikke 
har været bare én enkelt vågen sejler med et kamera indenfor rækkevidde. Og det er 
da også ét af flere svage punkter ved hele denne historie. 

SUFOI’s Rapportcentral har foreløbig ikke fra denne dato modtaget andre 
oplysninger, der kan bekræfte hændelsens forløb. 

Vi forsøger imidlertid at fremskaffe yderligere detaljer om sagen til et af de 
kommende numre af UFO-NYT, ligesom vi vil være glade for kommentarer og hjælp 
fra vore læsere. □ 


